הוועדה לקידום מעמד האישה ולשוויון מגדרי, כנסת 20, פרוטוקול מספר 94, 2016-06-28 11:00

עאידה תומא סלימאן: בוקר טוב, אני פותחת את הישיבה, היום ה-28 ביוני 2016 והדיון יתמקד בתקצוב ליגת העל לנשים בכדורסל.

עאידה תומא סלימאן: כידוע לכולם ענף הספורט למשך הרבה שנים נשמע יותר ונתפס יותר כענף גברי שהשליטה בו והכוכביות בו והתקציבים שסביבו בעיקר סביב גברים, במיוחד בספורט הקבוצתי.

עאידה תומא סלימאן: יותר השאירו לנשים כל מיני התעמלות וספורט שהוא כיפי כזה ועדין ומתאים לנו כנשים.

עאידה תומא סלימאן: הספורט שהיה כרוך בו תחרותיות וקידום וחשיפה תקשורתית גדולה, בעיקר היה נחלתם של הגברים להרבה שנים.

עאידה תומא סלימאן: אני אומרת את זה כי אני חושבת שכל הנושא של מעמד נשים וכל הנושא של חברה פטריארכאלית לא פסח על ענף הספורט ואני חושבת שלא רק שלא פסח, זה אחד המעוזים האחרונים שמתחילים נשים יותר להתבלט בתוכם ולהיכנס אליהם ולהשיג הישגים.

עאידה תומא סלימאן: במיוחד שראינו לפני שבוע הישגים שהכי טובים היו של קבוצת המתעמלות.

עאידה תומא סלימאן: אבל עדיין, אלה שרידים של הספורט כאילו שהיה פתוח בפני נשים, שהוא עדין ושיש בו את היופי יותר מאשר את האגרסיביות שקיימת לפעמים.

עאידה תומא סלימאן: חבר הכנסת זוהיר בהלול יודע טוב מאוד עד כמה אני יודעת בספורט, שזה לא הרבה, והוא יודע גם מה אני חושבת על ספורט, אבל מה שידוע לכולם - - -

זוהיר בהלול: אנחנו נילחם מלחמת חורמה נגד הדעות הקדומות שלך על הספורט.

עאידה תומא סלימאן: זה לא דעות קדומות.

עאידה תומא סלימאן: כדורסל נשים הינו אחד מענפי הספורט הקבוצתיים המובילים בארץ והבנתי שכ-4,000 שחקניות מכלל קבוצות הגיל פעילות בתחום הזה.

עאידה תומא סלימאן: אני בטוחה שיש הרבה יותר שהן לא רשומות, שהן נמצאות בכל מיני קבוצות שלא נמצאות לא בליגת העל ולא מוכרות.

עאידה תומא סלימאן: לפחות אני מכירה באוכלוסייה הערבית כמה קבוצות, גם של כדורסל וגם של כדורעף, של צעירות, שהן מוכרות בתוך האוכלוסייה, מוכרות בערים שלהן, יש להן הישגים, אבל בממד הארצי לא כל כך ידוע לי.

עאידה תומא סלימאן: בחודש מרץ פנו אליי מליגת נשים וידעתי שיש משבר וידעתי שיש בעיה די רצינית בעניין התקצוב.

עאידה תומא סלימאן: אמרתי שאני לא מבינה בספורט, אבל בזכויות נשים ובמעמד נשים אני כן מבינה, אז היה ברור ובטוח ומובן מאליו שגם בנושא הזה תהיה אפליה בין גברים ונשים וגם בנושא הזה נשים לא יקבלו את מה שמגיע להן באמת.

עאידה תומא סלימאן: הבנתי אחר כך שהמשבר נסב סביב התקצוב שניתן על ידי משרד התרבות והספורט והייתי חלק מההתקשרויות והלחצים והדיבורים כדי להציל את המצב.

עאידה תומא סלימאן: במיוחד כשהוכרזה שביתה בדיוק ערב פתיחת משחקי הפלייאוף.

עאידה תומא סלימאן: ולא חשבתי אף פעם שאני אצטרך להשתמש במושגים האלה.

עאידה תומא סלימאן: וקבענו אפילו ישיבה של הוועדה.

עאידה תומא סלימאן: ערב הישיבה הבנתי שהנושא התחיל להיפתר ונעניתי לבקשת הנשים בליגה לדחות את הישיבה ולא לקיים את הישיבה, כי כבר יש התקדמות במשא ומתן.

עאידה תומא סלימאן: אני אומר בכנות, אני המלצתי לא לבטל את הישיבה ואמרתי 'אם התחלתם להשיג משהו, יכול להיות שאתן ספורטאיות מעולות, אבל אני פוליטיקאית, אני יודעת כשאני מתחילה להשיג משהו לא להרפות, להמשיך עד הסוף.

עאידה תומא סלימאן: בואו תמשיכו, בואו נקיים את הדיון, נודה על מה שקיבלנו ונגיד עדיין חסר'.

עאידה תומא סלימאן: בכל זאת חשבתן שכדאי לבטל את הישיבה ואני כיבדתי את זה.

עאידה תומא סלימאן: אבל זה לא אומר שבגלל זה אני אומרת 'אמרתי לכם', לא, אני אומרת את זה כדי שנדע שהיה מאבק בדרך, שאני ארצה לשמוע עוד יותר עליו, איפה אנחנו עומדות היום, מה באמת השגתן, מה הבעייתיות ואחר כך נמשיך את הדיון.

עאידה תומא סלימאן: כמובן אני מודה לחברות וחברי הכנסת שהצטרפו לדיון הזה, גם חברת הכנסת איילת נחמיאס ורבין, גם חבר הכנסת זוהיר בהלול, חברת הכנסת חנין זועבי ותיכף תחזור חברת הכנסת מירב בן ארי.

עאידה תומא סלימאן: אני רוצה להזמין את רואת החשבון איריס שטרק, יו"ר מנהלת ליגת העל בכדורסל נשים.

עאידה תומא סלימאן: בבקשה, גברתי, תני לנו קצת ככה תיאור של המצב הקיים.

<איריס שטרק: בוקר טוב לכולם, לך במיוחד, גברתי, על העזרה הנמרצת לאורך כל הדרך וגם עכשיו.

<איריס שטרק: לי יש רושם שגברתי מבינה שספורט זה לא רק ספורט, זה בריאות האישה, זה מעמדה של האישה, זה מקומה בכלכלה, בחברה, בפוליטיקה, ומצוינות בספורט היא חלק מתוך כל הדברים.

<איריס שטרק: אז תודה לך.

<איריס שטרק: לחברות הכנסת, במיוחד חברת הכנסת איילת ורבין, שגם היא מלווה אותנו באופן צמוד, לנציגי משרד התרבות והספורט, המועצה להסדר ההימורים, אתנה, איגוד הכדורסל, חבריי שיושבים פה מדירקטוריון ליגת העל, מאמנים וגם שחקניות שחשובות ועבורן אנחנו נאבקים.

<איריס שטרק: אז בשמי ובשם כל הדירקטוריון אני מודה, כי יש לנו כאן מאבק על הקיום ובמאבק הזה אנחנו זקוקים לעזרתכם.

<איריס שטרק: אני רוצה לומר שאכן, כפי שגברתי אמרה, יש לנו כאן ספורט קבוצתי שמוביל בישראל.

<איריס שטרק: יש לנו פה 4,000 שחקניות פעילות שהן רואות את הליגה המקצוענית, זאת משאת השאיפות, כשיש לאן לשאוף יש מה להיות למטה.

<איריס שטרק: לצערנו היום בליגה יש רק שמונה קבוצות בגלל בעיית התקציב, שזה בפני עצמו 100 שחקניות שמשחקות בכל עונה, גם במצב המינימלי הקשה הזה ב-100 משחקים בכל עונה.

<איריס שטרק: זו הבמה המרכזית, המודל לכל בני ובנות הנוער בכל מה שקשור בהתמדה, בשאיפה למצוינות, להישגיות, למוטיבציה, זה בעצם הפסגה.

<איריס שטרק: המצב של כדורסל הנשים משפיע על כל ענפי הספורט, זה הקבוצתי הכי גדול, מכאן גוזרים לכל הדברים.

<איריס שטרק: חוסר השוויון שלדעתי נובע מתפיסות בהחלט של סיבות היסטוריות, כי בעצם התקבע בכל הגופים הממסדיים שלפעמים נדמה לי שהם פשוט לא רואים את גודל האבסורד הקיים היום.

<איריס שטרק: אנחנו בעולם שמדברים על שוויון, לא יכול להיות שמישהו לא רואה שפה אנחנו במקום הכי רחוק שיכול להיות משוויון.

<איריס שטרק: אני חושבת שבית המחוקקים הזה וכל מי שאמון על הספורט בישראל צריך לשים את זה בראש מעייניו.

<איריס שטרק: מהניסיון האישי שלי כיושב ראש המנהלת בשלוש וחצי השנים האחרונות שאני מכהנת כמובן בהתנדבות ובאהבה גדולה, לצערי אני נתקלת כל הזמן באטימות הממסד למצב הזה, ממש עיוורון.

<איריס שטרק: למה בישראל של 2016 אנחנו צריכים להיאבק בהבטחת תקציב בסיסי לכדורסל הנשים?

<איריס שטרק: למה צריכים להתנהל באי ודאות?

<איריס שטרק: מה שקיבלנו עד היום, גברתי, הוא 1.147 מיליון, שזה בעצם כל התקציב מתוך מה שהובטח לנו כאשר היינו אמורים או הובטח להגיע עד ל-2,400,000, למעט הכסף של 500,000 שקיבלנו מהטוטו, ולא קיבלנו את כל מה שהובטח לזה.

<איריס שטרק: בנוסף לזה אין לנו שום ידיעה ושום מושג מה הולך להיות בעונה הבאה.

<איריס שטרק: הקבוצות שהיום צריכות להחליט שהן מצטרפות לליגת העל וצריכות להגיש בקרה תקציבית לאותם גופי פיקוח מה התקציב שלהם, אין להם שום מושג, הן מרחפות באוויר ואף קבוצה, מעבר לאלה שכבר התמוטטו וכבר הודיעו לנו שלא יוכלו לעמוד, אף קבוצה לא יכולה לדעת מה עומד לפניה.

חנין זועבי: מאיפה התקציב שלכם?

<איריס שטרק: אני אסביר את זה תיכף במהלך הדברים, כי כל פעם הזיזו אותנו לגורמים אחרים.

<איריס שטרק: כל פעם שלא מוצאים לנו מקום מעבירים אותנו, פעם זה היה מהטוטו, בשנה שעברה זה היה אתנה ועכשיו זה עבר למשרד הספורט, בכלל לא על בסיס של שיווק, זה עבר על בסיס של התקשרות מכרזית.

<איריס שטרק: כל פעם בואו ננוע ונמצא איזה נוסחה כדי לתת את הסכום הלכאורה שצריך לתת, ועל הרקע הזה גם אנחנו מחזרות על הפתחים באמת במצב שהוא משפיל.

<איריס שטרק: הוא משפיל.

<איריס שטרק: לנסות לשכנע למה מגיע לנו ובואו תגידו לנו איך למצוא את הדרך ותשיגו אקסל כזה או אקסל אחר כדי להגיד את הדברים.

<איריס שטרק: עכשיו מילא אם זה היה המצב של כל הספורט הישראלי.

<איריס שטרק: בואו נניח, אנחנו במצוקה בכל הספורט, אז היינו אומרים צרת רבים, כולם סובלים, יש מצוקה במדינת ישראל, המצב קשה, אבל רבותיי ענפי ספורט הגברים, וחבר הכנסת זוהיר בהלול בוודאי יודע את זה, מתוקצבים בעשרות מיליוני שקלים, 80 מיליון שקלים לכדורגל גברים, הם כבר מודיעים עכשיו, שמעתי על מחאה כי הם לא יודעים כמה הם יקבלו יותר.

עאידה תומא סלימאן: ה-80 מאיפה?

<איריס שטרק: מהטוטו.

<איריס שטרק: קוראים לזה בכותרת - - -

<קריאה: תני את כל הפרטים, איריס.

<איריס שטרק: אדוני, אני אתן את כל הפרטים.

<קריאה: את מטעה את הציבור.

איילת נחמיאס ורבין: היא ממש לא מטעה אף אחד.

עאידה תומא סלימאן: אני מבקשת ככה, כל אחד ייתן את המידע כראות עיניו ומי שירצה לסתור את המידע הזה יחכה בתור, יבקש לדבר ואני אתן לכם לדבר.

עאידה תומא סלימאן: תודה.

<איריס שטרק: אני אסביר את הכול, גברתי.

<איריס שטרק: בכמה דקות ניסיתי למנות את הכול.

<איריס שטרק: 80 מיליון שקלים לכדורגל גברים, 14 מיליון שקלים לכדורסל גברים, התקציבים האלה מובטחים לגברים, הם מועברים מדי שנה כמו שעון.

<איריס שטרק: הייתי רוצה לראות יום אחד מה היה קורה אם היו מעכבים להם את התקציבים או מקצצים או מנסים להעביר אותם מתקציב אחד לשני.

<איריס שטרק: אנחנו, בשביל ה-2 מיליון האלה, צריכים להפוך עולמות ועד עכשיו לא קיבלנו.

<איריס שטרק: איך אין קריטריונים שווים לחלוקה למרות כל דיוני העבר, למרות מבקר המדינה, למרות הזכות הבסיסית שלנו לשוויון?

<איריס שטרק: והתופעה הזו היא רעה חולה.

<איריס שטרק: אני חושבת שהיום אנחנו רוצים לשתף אתכם באתגרים ולקבל את התמיכה למאבק הזה כדי שנראה באמת איך פותרים את הבעיה.

<איריס שטרק: אני רק אזכיר שלפני שנתיים ביום בהיר אחד הודיעו לנו שהטוטו החליט לבטל כליל את התקציב, את מה שקודם הוזכר פה כתקציב שיווק בגלל שהמונח שיווק, אין לנו שווי שיווקי.

<איריס שטרק: נשים לא שוות, זה בדיוק מה שנאמר לנו ולכן היינו צריכים למצוא פתרון אחר.

<איריס שטרק: אנחנו דורשים שהנושא הזה יהיה בסדר העדיפויות בגלל שכמו שאמרתי, מצוינות בספורט היא בכל התחומים.

<איריס שטרק: לא ייתכן שאת מרב הזמן והמרץ השחקניות, המאמנים והמנהלים, במקום לעשות ספורט הם ירדפו אחרי הכסף.

<איריס שטרק: מה אנחנו רוצים?

<איריס שטרק: אנחנו רוצים בטווח המיידי - - -

איילת נחמיאס ורבין: רוצות.

<איריס שטרק: רוצות.

עאידה תומא סלימאן: אני חיכיתי כי היו הרבה יו"ד מ"ם בסוף ואמרתי - - -

איילת נחמיאס ורבין: הייתי מוכרחה.

איילת נחמיאס ורבין: את צודקת שזה צריך להיות רוצים, אבל אנחנו רוצות במקרה הזה.

<איריס שטרק: אני רוצה להגיד רוצים, רבותיי, כי יש בנות ולכולן יש - - -

איילת נחמיאס ורבין: זה היה ניואנסים.

עאידה תומא סלימאן: בסדר, הם יכולים להיות גם כלולים ברוצות.

עאידה תומא סלימאן: כמו שכוללים אותנו ברוצים, הם יכולים להיות ברוצות.

<איריס שטרק: בטווח המיידי קודם כל לתת לנו את כל ההתחייבויות.

<איריס שטרק: עברו חודשיים מסיום העונה, עוד אין לנו כסף, עוד אין לנו מסמך שמעיד על התוספת ל-1,147,000 שקיבלנו ממש לאחרונה.

<איריס שטרק: אנחנו רוצים אישור מיידי לתקציב לליגה שנפתחת בעוד ארבעה חודשים, כדי שהקבוצות יוכלו היום להירשם כי יש להם זמן מוגבל בעניין.

<איריס שטרק: אנחנו רוצים סיום של האפליה המתמשכת.

<איריס שטרק: תדעו, רק בשביל המושג, שחקן כדורסל בישראל, מדברים על אפליה בשכר, מרוויח לנוכח הנסיבות פי שישה משחקנית כדורסל.

<איריס שטרק: בגברים הם מקבלים בונוסים, כל המשחקים החשובים משודרים בטלוויזיה, בערוץ הציבורי, אנחנו לא קיימים בערוץ הציבורי ועוד משלמים כסף לגברים.

<איריס שטרק: איפה הערוץ הציבורי שחייב לשדר נשים?

<איריס שטרק: אנחנו בעצם רוצים סוף למאבקים, אנחנו רוצים להתרכז בספורט, אנחנו רוצים שיפסיקו להזיז אותנו בין כל מיני גופים מתוקצבים.

<איריס שטרק: הגענו להישגים יפים, ביססנו תקנון, ביססנו פעילות שקופה, הכרחנו את ערוץ הספורט לשדר אותנו, העלינו את החשיפה התקשורתית והאינטרנטית, השגנו אפילו חסויות לאותה ליגה שלא שווה את המעט, אבל מה?

<איריס שטרק: החסויות הן מינימליות, הן לא מאפשרות קיום.

<איריס שטרק: השחקניות כאן השתתפו בפעילות רחבה יחד עם מפעל הפיס ואתנה, בפעילות חברתית, אנחנו רוצים פתרון לטווח הארוך בכל התחומים.

<איריס שטרק: אני רוצה להגיד, לעניין הזה של אותם מקורות מימון.

<איריס שטרק: אני רוצה גם לציין שמה שהוזכר קודם, גברתי, בנושא של השיווק, כספי השיווק זה המסווה הכי גדול להעברת כספים ללא קריטריונים.

<איריס שטרק: זה המסווה הכי גדול וזה הרקע גם למה שאנחנו עושים לבג"צ, לבוא ולמרוח את כולנו במצב שבו מחלקים 100 מיליון וקוראים לזה כספי שיווק ואומרים זה שווה ולא שווה, אני חושבת שהגיע הרגע לדעת על מה באמת מהמרים ומה יוצר את ההכנסות ולהפסיק לקרוא לצינור הזה של כספי שיווק צינור אחר.

<איריס שטרק: צריך לקחת לפחות מחצית מכספי השיווק, להעביר אותם לקריטריונים שוויוניים, לחלק אותם בצורה שווה לפי קריטריונים, כמות שחקניות, אותם הקריטריונים בין נשים לגברים.

<איריס שטרק: אנחנו פועלים בשני מישורים.

<איריס שטרק: אני רוצה גם להכריז ולהודיע ולהזכיר ששני המישורים, אנחנו הגשנו בג"צ שהיא עתירה מקדמית לבג"צ לביטול האפליה בנושא הספורט.

<איריס שטרק: אנחנו עתרנו כנגד האפליה, וזה המקום גם לשבח את משרד עורכי דין כבירי-נבו-קידר, שבהתנדבות נרתמו לעזור לנו בבג"צ.

<איריס שטרק: אנחנו רוצים אכיפה של המחוקק להשגת התקציב בצורה שווה עם קריטריונים, לגייס גם אתכם לתוך המאבק הזה, גם במסגרת הבג"צ ובוודאי במסגרת חקיקה וגם שלא יסחבו אתכם, גברתי, כמו שסוחבים אותנו, להגיד 'אנחנו נדון ונעשה ועדה ואנחנו נעשה עוד משהו ועוד משהו'.

<איריס שטרק: הגיע הרגע לשים פה על השולחן ולהגיד 'אלה הכספים שמתחלקים, אלה הקריטריונים השוויוניים', כאן אנחנו רוצים לראות.

<איריס שטרק: שלא יבואו ויגידו 'בואו נבטל את המנהלת, נחזיר לאיגוד הכדורסל'.

<איריס שטרק: אנחנו לא באיגוד, כמו שיש מנהלות גברים כך יהיו מנהלות נשים, כמו שיש קריטריונים פה יהיו קריטריונים שם.

<איריס שטרק: ועשו גם עוד משהו, הלכו והעבירו חלק מהכספים ממשרד הספורט, העבירו אותם בשמירה ואבטחה, באיזה כותרת אחרת שבה נשים לא יכולות - - - כל מיני, אני לא אכניס בכל המבוכים, יש לי כאן ספר שלם לתאר את כל האפליות, כל הדרכים איך הכסף לא יגיע לנשים.

<איריס שטרק: אגב, מתוך ה-100 מיליון ואותם מיליונים שהזכרתי, כספי שיווק, רק אחרי מאבק אנחנו הספורט היחיד של נשים שמקבל חצי מיליון שקל, כל השאר זה גברים.

<איריס שטרק: כי שוב, מה זה אומר?

<איריס שטרק: שנשים לא שוות.

עאידה תומא סלימאן: כלומר 99.5 מועבר לספורט גברים וחצי מיליון - - -

<איריס שטרק: אני מדברת על כספי שיווק שראש מינהל הספורט הזכיר אותם לפני רגע.

רויטל סויד: פניתם לשרה בנושא הזה?

איילת נחמיאס ורבין: השרה שותפה למאבק הזה, לטעמי.

עאידה תומא סלימאן: להגיד לך את האמת, אני לא רואה אף אחד שותף, חוץ מכנראה אנחנו כחברות כנסת.

עאידה תומא סלימאן: השרה בכל זאת יש לה תקציבים, עם כל התקציב שלהם - - -

איילת נחמיאס ורבין: רגע, על איזה שרה אנחנו מדברות?

איילת נחמיאס ורבין: אני מדברת על השרה לשוויון - - -

רויטל סויד: אנחנו מדברות על שרת התרבות והספורט.

איילת נחמיאס ורבין: חזרתי בי, התכוונתי לגילה גמליאל.

עאידה תומא סלימאן: אני חושבת שאם כל התקציב שלהם, כולל התקציב של השיווק, עדיין לא הגיע ל-2 מיליון, הן עדיין מדברות השנה על 1,400,000 - - -

<איריס שטרק: 1,140,000.

עאידה תומא סלימאן: זאת אומרת שאף אחד לא שם - - -

איילת נחמיאס ורבין: לא סופר אותם.

איילת נחמיאס ורבין: נכון.

עאידה תומא סלימאן: לא שם לעצמו את הנושא של ספורט נשים ושל ליגת כדורסל נשים בסדר העדיפות שלו.

רויטל סויד: איריס, מה אומרת השרה?

<איריס שטרק: אני לא יודעת - - - גברתי, אני רוצה להגיד שגם הכסף שקיבלנו זה לא בבסיס תמיכה שאנחנו יודעים ש - - -

איילת נחמיאס ורבין: שזה שנתי, שזה קבוע.

עאידה תומא סלימאן: את התחלת להגיד, אני רוצה לדעת, ה-1,140,000 מאיפה קיבלתם ותחת איזה כותרת קיבלתם אותם?

<איריס שטרק: אנחנו קיבלנו 1,147,000 ממשרד הספורט, במין מכרז, מעין סוג של מכרז או פטור ממכרז - - -

איילת נחמיאס ורבין: שאז הכריחו אתכם למתג מחדש - - -

<איריס שטרק: שאז היינו צריכים להוכיח הוצאות שווי של דברים, הוצאות מסוימות שהחשבות צריכה לקבל כדי להוכיח שביצענו, מה השווי השיווקי, פעילות חברתית.

<איריס שטרק: חלק מזה נתנו לשיווק למתג ולפרסם את אתנה ואת משרד הספורט בלדים שאנחנו מפרסמים במשחקים.

<איריס שטרק: לכל דבר הקצו שווי, היו לנו מאבקים קשים על השווי, לכל דבר - - -

עאידה תומא סלימאן: אני יכולה לשאול שאלה אחרת?

עאידה תומא סלימאן: כדי שהשחקניות יוכלו באמת להתמקצע ושזה יהיה גם מקור הכנסה שלהן ולהתפנות מכל העיסוקים כדי להשקיע וכדי שתוכלו להחזיק את עצמכם כמו שצריך, מה התקציב המינימלי שאפשר באמת להסתדר איתו?

<איריס שטרק: אם לא יתקצבו באופן שונה את קבוצות הנשים בבסיס התמיכה, כי היום קבוצה של נשים מקבלת בערך 130,000 שקל כשקבוצה של גברים מקבלת 2 מיליון שקל.

<איריס שטרק: אז רוב הכסף שלנו הולך להשלמה לקבוצות כדי שהם ישרדו, כדי שהם בכלל יוכלו לחיות ולהתמודד.

<איריס שטרק: זה לא כספים למנהלת, אני מתנדבת והגברת היקרה הזאת עובדת - - -

עאידה תומא סלימאן: ברגע שאמרת לי שקבוצת גברים מקבלת 2 מיליון ואתן מקבלות 130 אני יכולתי לראות את הפער.

<איריס שטרק: ברגע שיחלקו בתקציב לכל קבוצה, שייתנו להם ישירות לקבוצות 2 מיליון, לי מספיק מיליון, מיליון וחצי, לפעולות השיווק של המנהלת, רק שייתנו לקבוצות עכשיו, כל קבוצה, כמו לגברים אני רוצה.

<איריס שטרק: נציגי הקבוצות שיושבים פה, כל אחד, הם יקבלו במקום 130,000 2 מיליון.

<איריס שטרק: אני צנועה ואני רוצה למנהלת מיליון, מיליון וחצי.

<איריס שטרק: אני מאוד צנועה.

איילת נחמיאס ורבין: הגזמת, איריס.

<איריס שטרק: למה הגזמתי?

איילת נחמיאס ורבין: לא, זה היה בלשון סגי נהור.

<איריס שטרק: זה הכול, אני רוצה רק שווה בבסיס.

<קריאה: זה עדיין טיפה בים.

עאידה תומא סלימאן: את רוצה עכשיו?

איילת נחמיאס ורבין: אני באמת שותפה למאבק הזה חודשים רבים.

איילת נחמיאס ורבין: אם את זוכרת, עאידה, אנחנו הגשנו מכתב לראש הממשלה במליאה בעניין הזה כשהליגה הייתה בשביתה.

איילת נחמיאס ורבין: אני אומרת את האמת, אני כן מבינה בספורט, אני יודעת מה קרה אתמול בין איסלנד לאנגליה, אני מניחה שרוב הציבור יודע.

זוהיר בהלול: זו הייתה הידיעה הפותחת של החדשות.

עאידה תומא סלימאן: אפילו אני יודעת.

איילת נחמיאס ורבין: לא, זוהיר, אני אמרתי איסלנד של היום זה ראשל"צ של לפני חודש.

איילת נחמיאס ורבין: זה טוב, נכון?

איילת נחמיאס ורבין: פה 300,000 תושבים ופה 260,000 תושבים.

איילת נחמיאס ורבין: אני מבינה ואוהבת ספורט, אוהבת במיוחד כדורסל.

איילת נחמיאס ורבין: אז עם כל הכבוד מראש תוציאו את ההתנשאות.

איילת נחמיאס ורבין: יש איזה מין התנשאות כזאת מובנית, כשנשים מגיעות לדון בספורט הן אוטומטית לא מבינות בספורט, לא מבינות בכדורגל, לא מבינות בכלום.

איילת נחמיאס ורבין: אז תוציאו את זה מהדיון.

זוהיר בהלול: אז גם אני מבין ב - - -

איילת נחמיאס ורבין: אתה מבין בספורט?

איילת נחמיאס ורבין: אתה פרופסור.

זוהיר בהלול: זו שחקנית הכדורסל וזו שחקנית הנבחרת.

זוהיר בהלול: אני מכיר.

איילת נחמיאס ורבין: נכון, ויושבת כאן, לא הזכרנו את תמר בליץ, שהיא מנכ"ל המנהלת והיא הייתה בעצמה שחקנית ויש עוד שורה לא מבוטלת של שחקניות, אפילו כאלה ששיחקו בחוץ לארץ.

איילת נחמיאס ורבין: אני רוצה להגיד לך שמה שקורה עם התקצוב של העניין הזה, והבלבול בינינו היה, אני התייחסתי לשרה גילה גמליאל, שהיא השרה לשוויון חברתי, שבהחלט שותפה למאבק הזה, והשרה לספורט בעניין הזה, אני לא לגמרי בטוחה שהיא שותפה למאבק הזה ואני חושבת שהיא צריכה להיות שותפה למאבק הזה.

איילת נחמיאס ורבין: אגב, לא בגלל שהיא אישה, בגלל שזה מה שהצדק והשוויון דורשים ומחייבים.

איילת נחמיאס ורבין: הייתי מצפה לאותו דבר משר ספורט.

איילת נחמיאס ורבין: אני חושבת שהבעיות שאיריס מכוונת אליהן הן מאוד מאוד נכונות.

איילת נחמיאס ורבין: מה באים כל פעם ואומרים לי?

איילת נחמיאס ורבין: גם כשהתמודדנו עם השביתה שלהם, אומרים לי 'אבל תדעי, את אף אחד לא מעניין ספורט נשים', אני אומרת בוודאי, אם לא משדרים אותו, אם לא נותנים לו במה, אם לא חושבים איך מגדלים נשים צעירות באמת מגיל צעיר להיות שחקניות כדורסל.

איילת נחמיאס ורבין: אגב, בג'ודו למשל, שם אנחנו רואים איך התהליך התפתח, צריך ללמוד מזה.

איילת נחמיאס ורבין: שם באיזה שהוא שלב הבינו שאנחנו יודעים גם לגדל ג'ודוקא אישה והיא יכולה גם להביא מדליות.

איילת נחמיאס ורבין: אנחנו צריכים לזכור את זה.

איילת נחמיאס ורבין: אז הבינו שכדאי והתחילו לטפח את הספורט הזה גם אצל נשים.

איילת נחמיאס ורבין: זה אותו דבר.

איילת נחמיאס ורבין: איריס, אני זכרתי, אגב, מספרים יותר גבוהים בכדורסל גברים.

איילת נחמיאס ורבין: אני זכרתי שזה יותר מ-100 מיליון שקל.

איילת נחמיאס ורבין: אולי אני מתבלבלת עם הכדורגל.

איילת נחמיאס ורבין: בכדורגל נדמה לי זה 114 מיליון שקלים.

איילת נחמיאס ורבין: אז אנחנו אפילו לא מעזות לדבר על כדורגל נשים, יש גם נשים שאוהבות לשחק כדורגל.

איילת נחמיאס ורבין: אם אנחנו לא נגיע למצב שבו באמת הן יודעות מדי שנה, מדי עונה, בדיוק כמו הגברים, איך מתחילה השנה, כמה קבוצות ושהם יכולים לטפח את הקבוצות ויכולות לטפח את השחקניות, זה לא משנה מה אנחנו נעשה פה, עאידה, אני חושבת שאנחנו צריכות לחשוב על דרך, יכול להיות שצריך ללכת שוב לבג"צ.

איילת נחמיאס ורבין: אני באמת באמת לא יודעת כבר מה הפתרון, כי עובדה, הבטיחו להם 2.4 מיליון שקלים בפתיחת העונה, כשהן יצאו לשביתה הועברו להם רק חצי מיליון שקלים או 400 - - -

<איריס שטרק: חצי מיליון מהטוטו ומתוך ה-2.4 לא קיבלנו - - -

איילת נחמיאס ורבין: וזהו.

איילת נחמיאס ורבין: זה פשוט מדהים.

איילת נחמיאס ורבין: זאת אומרת מרגישים מספיק בנוח לא לעמוד בהתחייבויות בגלל שמדובר בליגת כדורסל לנשים.

איילת נחמיאס ורבין: למה להעמיד פנים?

<איריס שטרק: אגב, הלוואה שלקחנו מהאיגוד שאין לי איך להחזיר אותה.

איילת נחמיאס ורבין: ברור.

איילת נחמיאס ורבין: איריס היא רואת חשבון, היא יודעת שצריך ש - - -

<איריס שטרק: אין לי חובות שאני לא יודעת איך להחזיר אותם, זה המקום היחידי שיש לי חובות שאני לא יודעת איך להחזיר.

איילת נחמיאס ורבין: בדיוק.

איילת נחמיאס ורבין: אני מתנצלת בפניכם, אני חייבת ללכת לוועדת הכנסת.

איילת נחמיאס ורבין: עאידה, תודה רבה על זה שאת מקיימת את הדיון החשוב הזה, לדעתי זה רק התנעה.

איילת נחמיאס ורבין: תודה רבה.

עאידה תומא סלימאן: תודה לך.

<איריס שטרק: תודה רבה לך.

עאידה תומא סלימאן: זוהיר, אתה רוצה?

זוהיר בהלול: כן, קצר.

זוהיר בהלול: יש לי שני פחדים, כאשר אני מדבר עכשיו בוועדה לקידום מעמד האישדה, אל"ף, שאני אשתמש בי-מ"מים לעתים בלי להרגיש.

עאידה תומא סלימאן: לא, לך מותר.

זוהיר בהלול: ובי"ת, שלא נשחזר, אני ועאידה, את הוויכוח הקלאסי שהיה לנו כאשר אני הייתי איש תקשורת והיא הייתה מקדמת מעמד האישה הערבית, כאשר אמרתי שהנשים לא נלחמו מספיק למען מעמדן ואני חושב שעדיין, אני אתווכח איתך עד סוף החיים, שהנשים לא מספיק נשכניות כדי להצליח במאבק למען השגת השוויון.

זוהיר בהלול: אני בעד המאבק הזה, אבל אני עושה הפרדה.

זוהיר בהלול: אל"ף, צריך להבטיח שאנחנו מפוגגים את אי הוודאות שאת מדברת עליה, איריס, ולהבטיח את קיומה של הליגה בשנה הבאה.

זוהיר בהלול: והדבר השני, שהוא לטווח ארוך, איך אנחנו מיישמים את השוויון המיוחל באופן פרופורציוני, שנשים יקבלו בכדורסל הישראלי את מה שמקבלים הגברים.

זוהיר בהלול: אז אני מניח שמכאן תבקע או יבקע הקול בחקיקה, לדעתי רק בחקיקה, כדי שגם נשים בכדורסל הישראלי יקבלו את מה שמגיע להן.

זוהיר בהלול: גם קבוצות הכדורסל של הנשים, יש להן שחקניות חיזוק, לא רק הגברים, גם הן לפעמים באות מאמריקה, לא רק הגברים, גם הן מעניינות את הציבור כמוני.

זוהיר בהלול: איך אני יודע?

זוהיר בהלול: גם אני צופה ואני נחשף לליגה הזו.

זוהיר בהלול: ובאמת איריס, איך רשות השידור, בערוץ הראשון שלה, שהייתי חלק מהם מעל 30 שנה, ששידרו מכספי הציבור, שנשים זה חלק אינטגרלי - - -

<איריס שטרק: שילמו לגברים, שילמו זכויות שידור, משלמים להם מיליונים על זכויות שידור ואותנו לא משדרים.

זוהיר בהלול: ברור.

זוהיר בהלול: אז בעניין הזה גם צריך - - - אגב, בשנה הבאה רק ערוצי הספורט ישדרו כי רשות השידור היא בסימן שאלה גדול.

זוהיר בהלול: אני מאמין בך ואני מאמין במאבקייך ואני מאמין בדרך שלך ואני בטוח שאת פייטרית אמיתית, עאידה, שתדברי בשני המישורים האלה.

זוהיר בהלול: אל"ף, להבטיח את קיומה של הליגה.

זוהיר בהלול: ארבעה חודשים זה צ'יק צ'אק, זה יקרה כבר מחר, ובי"ת, שבתוך חמש שנים, תכנית חומש, שיצומצמו הפערים באופן שיחייב את האיגודים ואת הטוטו ואת המועצה להימורים, כל מי שאת מתדפקת על דלתותיו ושיחויבו על פי חקיקה להעניק לנשים את מה שמגיע להן כדי להבטיח שוויוניות גם בספורט.

זוהיר בהלול: הנשים, אגב, מזכירות לי את הערבים במדינת ישראל, ערבים לעולם לא יקבלו שוויון ונשים ישראליות לעולם לא יקבלו שוויון בתוך חברה יהודית דמוקרטית.

זוהיר בהלול: תודה רבה.

עליזה לביא: בזה אתה מסיים?

עליזה לביא: אוי ואבוי.

עליזה לביא: איזה משפט קשה ואתה הולך.

זוהיר בהלול: יש לעתים משפטים קשים.

<איריס שטרק: אנחנו נהיה אופטימיים בשני המישורים.

עאידה תומא סלימאן: חבל.

עאידה תומא סלימאן: באותו משפט, זוהיר, בדיונים האינסופיים ביני לבינך, על שנשים לא נלחמות מספיק אפשר גם להגיד שערבים לא נלחמים מספיק.

עאידה תומא סלימאן: אתה רואה לאן אתה מכניס אותנו?

עאידה תומא סלימאן: טוב, אני יודעת שיש איתנו גם שחקניות ואמהות של שחקניות, כמו אני מבינה, ואני אתן לכן גם להתבטא, אבל - - - אתם יודעים מה?

עאידה תומא סלימאן: אני אחכה עם התשובה של משרד התרבות והספורט וגם המועצה להסדר ההימורים בספורט, אני אחכה עם זה לקבל את התשובות לאחר שתשמעו את כל הטענות ואז אולי תוכלו לענות על כל מה שעולה.

עאידה תומא סלימאן: עורך דין אורי קידר, בבקשה, אדוני.

<אורי קידר: האמת שאנחנו נכנסנו לסיפור הזה, כפי שאיריס ציינה, בהתנדבות מתוך ראיית עולים פמיניסטית.

<אורי קידר: אנחנו חושבים שצריכים לקדם את המטרה הזאת ואני רוצה להסביר למה.

חנין זועבי: מי זה אנחנו?

<אורי קידר: אנחנו זה המשרד כבירי-נבו-קידר.

<איריס שטרק: שמייצג אותנו בהתנדבות בבג"צ.

<אורי קידר: אנחנו מייצגים את המנהלת בהתנדבות בבג"צ הזה.

<אורי קידר: אני רוצה להסביר למה ואני רוצה להסביר למה זה מאוד חשוב לי ונכון בעיניי שאנחנו יושבים בוועדה למעמד האישה ולא בוועדה לחינוך, תרבות וספורט, כי הנושא שאנחנו מדברים עליו זה הנושא של מעמד האישה, הוא לא הנושא של ספורט.

<אורי קידר: אני רוצה לקחת כדוגמה את הנושא של עשרות מיליונים שהוקצו לשיטור וסדרנות בענפי הכדור ונמנעים למעשה מנשים שפחות נזקקות לזה.

<אורי קידר: יש סיבה למה המדינה צריכה להשקיע עשרות מיליונים בשיטות במגרשי ספורט, הסיבה היא שמגרשי הספורט רוויים באלימות.

<אורי קידר: התפיסה כאילו יש איזה שהיא קורלציה בין ספורט לבין אגרסיביות ואלימות היא תפיסה לא רק ארכאית, לא רק שוביניסטית, היא גם מסוכנת.

<אורי קידר: אין שום סיבה שאנשים שרוצים לעשות ספורט ומתכנסים ביחד באותה הזדמנות גם יעודדו כל מיני רגשות שוביניסטים או גזעניים או פשיסטים.

<אורי קידר: זה לא קורה בספורט הנשי.

<אורי קידר: נשים עוסקות בספורט לא פחות מגברים.

<אורי קידר: אני חושב שכולנו רואים מסביבנו - - - כולנו באיזה שהיא רמה עוסקים בספורט, נשים לא עושות את זה פחות והסיבה שהמדינה תופסת צד בעניין הזה ומצטרפת לגברים בלקיחת חלק הרבה יותר גדול, למעשה את כל העוגה - - -

עליזה לביא: היא לא מצטרפת, היא שם, המדינה שם.

עליזה לביא: בוא נקרא לילד בשמו.

<אורי קידר: המדינה למעשה מהווה כלי שרת בידי האולד בויז, בידי האנשים שהתרגלו לקחת את כל העוגה לעצמם, מהסיבה הפשוטה, שהם יכולים.

<אורי קידר: אם אנחנו יושבים כאן ומדברים על אקסלים שמשרד הספורט צריך לקבל, התשובה היא שהגברים לאורך כל השנים לוקחים לעצמם את התקציבים ופשוט לא רוצים לתת מזה לנשים.

<אורי קידר: למה הם לא רוצים לתת מזה לנשים?

<אורי קידר: כי הם חווים את הנשים בתור קבוצה נפרדת ובתור קבוצה שמגיע לה פחות, בתור איזה שהוא אחר.

<אורי קידר: הדבר הזה לא יכול להימשך, צריך לחתוך אותו באבו, הוא מסוכן כמו כל תופעה של גזענות שהיא מסוכנת לחברה ואי אפשר לתת לזה יד.

<אורי קידר: אני חושב שהתפקיד של הכנסת, בוודאי של הוועדה הזאת זה להגיד שיש כאן דוגמה, מופת, קלאסי לאיך מפלים נשים בלי שום הצדקה וצריך להתייחס לזה במידה כזו של חומרה כמו לכל הסתכלות שוביניסטית אחרת.

<אורי קידר: זה כל מה שרציתי להגיד.

עאידה תומא סלימאן: תודה.

עאידה תומא סלימאן: אני חושבת שכל מי שיושב בחדר הזה כל יום שלוש פעמים בשבוע מינימום מקבל דוגמה קלאסית.

עאידה תומא סלימאן: לצערי הרב, בכל נושא, אתמול, שלשום, לפני שבוע, כמעט כל נושא שאנחנו נוגעות בו, שאנחנו מביאות אותו לדיון, מעיד על האפליה המגמתית, על תפיסה מוטעית של מה זה שוויון ומה זה שוויון מגדרי שמתהדרים בו בימים האחרונים ועושים הרבה צעדים שדווקא מרעים את המצב ולא עוזרים לנו להתקדם.

עאידה תומא סלימאן: זה מאוד מקומם, אני לא רוצה להתחיל לדבר על הגישה של המשרד, אני לא רוצה להתחיל לדבר, כי אני רוצה לקיים דיון ענייני והוגן ואני אחכה עד שאני אשמע מהמשרד ואז אני אתייחס.

עאידה תומא סלימאן: ליאת סואץ, חשבתי שאני קוראת לא נכון, בבקשה.

<ליעד סואץ-קרני: אני שחקנית כדורסל בנבחרת ישראל ובבנות הרצליה הרבה שנים.

<ליעד סואץ-קרני: אני רוצה לקצר, מעבר לזה שאני רק אגיד שאנחנו השחקניות מאחורי היו"רים והמנהלת שלנו במאבק הזה והיינו שותפות פעילות בכל מה שקשור לשביתה ובכל מה שקשור לעזרה למנהלת, אנחנו יודעות שהן עושות את זה דבר ראשון בשבילנו ובשביל הדור שאחרינו.

<ליעד סואץ-קרני: הדור שעכשיו גדל ללא ספק מסתכל עלינו כדוגמה ועל הליגה כדוגמה והרבה בנות צעירות בזמן השביתה, אוהדות שלנו בבנות הרצליה באו ותמכו בנו, הביאו שלטים.

<ליעד סואץ-קרני: אין דוגמה טובה מזאת לדור הצעיר על זה שאנחנו עומדות על שלנו וקיבלתי המון הודעות, אם זה בפייסבוק, על זה שאנחנו מהוות דוגמה להן, על זה שאנחנו לא מוותרות וכן נלחמות על מה שמגיע לנו.

<ליעד סואץ-קרני: אז בקטע הזה רציתי להביע את תמיכתנו ולתת דוגמה אולי לא ממחוזותינו, דוגמה שקורית עכשיו בארצות הברית, על חוסר שוויון.

<ליעד סואץ-קרני: יש את הנבחרת של ארצות הברית בכדורגל נשים, שעכשיו לקחה את המונדיאל, נבחרת מאוד מאוד פופולרית בארצות הברית, ברמה שהם עשו טור ניצחון והיו מאות אלפי אנשים שראו אותם באצטדיונים וגם שם הן מקבלות פחות מהגברים, למרות שהן מצליחות יותר, למרות שהן מרוויחות יותר כסף מהגברים, מכניסות כסף.

<ליעד סואץ-קרני: זה ברמה של נבחרת לאומית, זה אפילו לא משהו מסחרי שאפשר להגיד שיווק, לא שיווק, כסף, לא כסף.

<ליעד סואץ-קרני: באותה סיטואציה, אני חושבת שזו דוגמה קלאסית לעניין הזה, שהמוסד אומר 'מה אתן רוצות?

<ליעד סואץ-קרני: אתן מקבלות מספיק, מספיק לכן מה שאנחנו נותנים' והן עכשיו עותרות לבג"צ בארצות הברית והן אומרות 'לא רק שזה לא מצב שהם מרוויחים יותר מאיתנו, זו נבחרת לאומית, למה אנחנו מקבלות פחות מהגברים?

<ליעד סואץ-קרני: ' והן באותו מאבק כמונו.

<ליעד סואץ-קרני: לכל אלה שאמרו לנו, אמרו לי אישית אפילו, אתן לא מעניינות, אתן לא שיווקיות וכל הדברים האלה, אני אומרת להם 'תראו, זה קורה גם במצב שהנשים כן שיווקיות וכן מצליחות וכן עומדות בכל הקריטריונים שאתם רוצים שנעמוד בהם כביכול'.

<ליעד סואץ-קרני: אז זה קורה בכל העולם, לצערי, ואני פשוט מברכת על זה שאנחנו לפחות עומדות על שלנו.

עאידה תומא סלימאן: כל הכבוד.

עאידה תומא סלימאן: לצערי, אולי אם היינו מקיימות את הדיון באותו זמן שקבענו, כאשר הייתה השביתה בכותרות, היינו רואות התעניינות יותר ממה שאנחנו רואות היום.

עאידה תומא סלימאן: אני חושבת שבלי לצאת למאבק אמיתי כנראה אי אפשר לשנות את המצב הזה.

עאידה תומא סלימאן: לחכות עד שיעשו את השינויים בקצב של התקדמות בתודעה לצורך בשוויון, אני חושבת שאנחנו לא נהיה שם בקרוב.

עאידה תומא סלימאן: לכן המאבק חייב להתחולל כי אפילו כשמגיעים לשיווקיות ומגיעות למלא מגרשים עם ציבור שבא לראות, אם הגישה תישאר אותה גישה תמשיכו לקבל פחות, אין מה לעשות.

עאידה תומא סלימאן: חברת הכנסת חנין זועבי, בבקשה.

חנין זועבי: תודה.

חנין זועבי: קודם כל רק גילוי נאות, אני לא מתעניינת בספורט, אני אפילו לא יודעת אתמול מי שיחק עם מי, אבל - - -

עאידה תומא סלימאן: אנחנו נפתח מועדון ביחד.

חנין זועבי: הסיפור של הספורט בחברה הערבית הוא סיפור לא של בריאות האישה, הוא של בריאות החברה.

עאידה תומא סלימאן: נכון.

חנין זועבי: זה מאבק לא רק שהוא סובל מאי תמיכה תקציבית וכספית, אלא אי תמיכה חברתית.

חנין זועבי: זה מעמד האישה, זה סיפורו של מעמד האישה בחברה הערבית כאשר אם יש ליגה אז לא רק שסוגרים את הליגה של מג'ד אל כרום בגלל שאין תקציב, היא הייתה ליגה בדרגות מתקדמות בארצי, בכדורסל, אלא הם אפילו רודפים אחרי נשים שרוצות להתעמל.

חנין זועבי: לכן הנושא הזה הוא נושא באמת חשוב של קדמת חברה ושל בריאותה של החברה ויש לנו שם מאבק לא קל בכלל בתוך החברה הערבית.

חנין זועבי: אני הייתי חלק מהמאבק על זכויות נשים להתעמל, אבל דווקא לא בצד התקציבי והכספי ולכן זה מאוד חשוב גם להיכנס, כי אם אין תקציב לא יכולים לדבר רק על תמיכה חברתית, צריכים לבנות מציאות בשטח.

חנין זועבי: בחברה הערבית אין אולמות.

חנין זועבי: אני לא יודעת אפילו אם התקציבים שאתם מדברים עליהם כוללים לבנות את האולמות או שזה בא מתקציבים אחרים, מתקציב הבינוי והשיכון ומהתקציב של משרד התרבות.

חנין זועבי: האם אתם גם נלחמים עליהם?

חנין זועבי: או זו אינה מלחמה של הנשים שמתעניינות בספורט?

חנין זועבי: מי נלחם את המלחמה הזאת?

חנין זועבי: אני רוצה גם שאתם תגידו לי מה המכשולים, למה אין ליגת על לכדורסל לנשים ערביות?

חנין זועבי: מה המכשולים?

חנין זועבי: האם אתם מעורבים?

<קריאה: לא צריך שתהיה.

עאידה תומא סלימאן: ליגת על, כמו בכדורגל, קבוצות ערביות או יהודיות זה באותה ליגה.

חנין זועבי: אולי בליגה הארצית זה לא ככה.

<קריאה: בליגה השנייה יש הרבה קבוצות נשים מהמגזר.

חנין זועבי: יש ליגה של מג'ד אל כרום, יש ליגה של נצרת.

עאידה תומא סלימאן: לא, קבוצה.

חנין זועבי: אז תסבירו לי, אתם רואים כמה אני לא יודעת?

עאידה תומא סלימאן: יש הבדל בין ליגה לקבוצה.

עאידה תומא סלימאן: את זה אני כבר יודעת.

חנין זועבי: באמת אני רוצה לדעת, כי באמת זה חשוב לי ואת התלונות של הנשים, המאבק הזה, אני חלק ממנו.

חנין זועבי: תדרגו את המכשולים, כמה אתם רואים בזה בעיה, גם שאין הרבה נשים ערביות שמתעניינות וגם זה בעיה של תקציבים ואני אשלים את התמונה, אבל את האינפורמציה הזאת אני כן רוצה.

חנין זועבי: תודה.

עאידה תומא סלימאן: אני חייבת להגיד שבחודש מרץ, כשזה עלה, אני גם עשיתי קצת בדיקה מה קורה באוכלוסייה הערבית וגיליתי שיש קבוצות.

עאידה תומא סלימאן: למשל בנצרת, בעיר נצרת יש קבוצת כדורסל של נשים במועדון האורתודוקסי והן משחקות די טוב והן מצליחות, יש ביפיע עוד קבוצת כדורסל.

<קריאה: יש בכאוכב, יש הרבה.

עאידה תומא סלימאן: בעיבלין יש.

עאידה תומא סלימאן: יש בכמה וכמה מקומות, לא הגיעו ל - - -

<קריאה: לא בליגה הראשונה.

חנין זועבי: כי את אמרת 100.

עאידה תומא סלימאן: אני חושבת שזה חלק מכאשר נשים מבינות שהן צריכות להתארגן כדי לקבל את מה שמגיע להן וחלק מההתארגנות, אני חושבת שצריך לבדוק מי יכולות להצטרף למאבק הזה, כולל קבוצות של נשים ערביות או קבוצות שהן יותר לכיוון מה שנקרא פריפריה.

עאידה תומא סלימאן: אני אומרת מה שנקרא כי אני לא מסכימה עם הגישה הזו.

עאידה תומא סלימאן: כדאי מאוד לבדוק, אבל מה שבטוח, באוכלוסייה הערבית אין נשים שנמצאות בליגת על, או אפילו בלאומית, לא?

<קריאה: בלאומית יש.

עאידה תומא סלימאן: אוקיי, בלאומית יש.

עאידה תומא סלימאן: אני רוצה לתת את זכות הדיבור למר דודו מלכא, סגן ראש מינהל הספורט ממשרד התרבות והספורט.

עאידה תומא סלימאן: בבקשה.

<דוד מלכא: שלום לך, גברתי.

עאידה תומא סלימאן: שלום.

עאידה תומא סלימאן: אנחנו דיברנו בכמה שיחות טלפון, עוד לא נפגשנו.

עאידה תומא סלימאן: בבקשה.

<דוד מלכא: בכדי להגיע לתוצאה המקווה אין מה לעשות, צריכים לעשות דיונים ואנחנו נמצאים בדיוק בדיונים האלה.

<דוד מלכא: אנחנו בדיוק, כמו שהשולחן הזה חושב, חושבים שצריך אחת ולתמיד לפתור את הבעיה הזו ולא בפלסטרים, לא ב-1,147,000 ולא ב-800 ולא בכל מיני דברים.

<דוד מלכא: זה בדיוק מה שאנחנו חושבים.

<דוד מלכא: אני רוצה לתת רקע, גם לך, גברתי חברת הכנסת, וגם לך, יושבת הראש, על כמה נתונים ואני לא הולך אחורה, אני הולך קדימה.

<דוד מלכא: היום יש מועצה לאומית לספורט, שזה הגוף החדש שמקיים דיונים ומנחה במידה מסוימת על רוב התקציב שהטוטו אמור לחלק.

<דוד מלכא: לירן גם ידבר כמובן על הנושא השיווקי שהוא מתמצא בו, אני רוצה רגע להפריד בין הנושא של השיווק לבין המהות ולחלק המרכזי.

<דוד מלכא: מתחת למועצה ישנה ועדה ציבורית שבימים אלה מתחלפת, באופן טבעי, כל ארבע שנים היא מתחלפת, והנושא המרכזי שאנחנו הולכים לדון בו זה מה אנחנו עושים בכדי לפתור את הבעיה, לאו דווקא של כדורסל נשים, של כל ענפי הכדור, אם זה כדורעף, אם זה כדוריד ואם זה כדורגל.

<דוד מלכא: כל ענפי הכדור, אנחנו צריכים לתת להם פתרון, פתרון אמיתי.

<דוד מלכא: היום יש העדפה מתקנת לנשים והיא קטנה, אנחנו יודעים את זה.

<דוד מלכא: קבוצת גברים - - -

חנין זועבי: אז היא לא העדפה מתקנת אם היא קטנה.

<דוד מלכא: אני לא מדבר על העדפה מתקנת, אני מדבר על משהו הרבה יותר גדול.

<דוד מלכא: אני אומר, כיום קבוצת כדורסל מקבילה לליגת העל גברים מקבלת, לא על שיווק, רק התקציב הקטן, 124,000 ונשים 158,000.

<דוד מלכא: אנחנו חושבים שהפער הזה הוא לא מעשי, אלא אנחנו צריכים להגדיל אותו.

עאידה תומא סלימאן: קבוצת גברים מקבלת 124,000 שקל וקבוצת נשים 158,000.

עאידה תומא סלימאן: מה נשים מקבלות יותר לפי החישוב הזה?

<דוד מלכא: אני לא מניף את זה כדגל, אני אומר שזה לא מספיק.

<דוד מלכא: מה הבעיה?

<דוד מלכא: שקודם כל צריך לקחת בחשבון, כפי שאיריס ציינה, התקציב הגדול הוא תקציב שמורכב משני פלחים, פלח אחד זה השיווק, שלירן יותר יפרט, מהטוטו, שהכדורגל זה לא 80 מיליון, אלא 57 מיליון - - -

<איריס שטרק: זה כספי שיטור וסדרנות, גברתי, שלא יהיו אי הבנות.

<דוד מלכא: זה היה חד פעמי וזה לא ימשיך.

<דוד מלכא: לא להטעות, זה היה חד פעמי לשנה הזאת, והכדורסל מקבלים 14 מיליון.

<דוד מלכא: זה הפלח הגדול.

<דוד מלכא: בנוסף יש זכויות שידור.

<דוד מלכא: זכויות השידור, כרגע מה שהשיגו בשוק החופשי, אני לא מדבר על השידור הציבורי, אני מדבר בכלל, לכדורגל יש הסכם לחמש שנים זכויות שידור, שבכל שנה הוא מגייס 125 מיליון שקל.

<דוד מלכא: בשנה.

<דוד מלכא: אותו דבר עשו הכדורסל, שהם מגייסים 16 מיליון שקל מזכויות שידור.

<דוד מלכא: אנחנו יודעים שבנושא הזה, בגלל המצב הקיים, צריך לתת לזה מענה ציבורי.

<דוד מלכא: אין לנו דרך אחרת בכדי לקדם את ספורט הנשים, בכדי שבסופו של דבר לא נבוא ונגיד למה הן לא מצליחות להשיג זכויות שידור, למה הן לא מצליחות להשיג שיווק.

<דוד מלכא: בכדי שנגיע למצב הזה זה מה שנמצא כרגע על השולחן שלנו, לעשות דיון רציני.

<דוד מלכא: יושבת כאן עמרית, מנהלת אתנה, שביחד אנחנו אוספים נתונים.

<דוד מלכא: כן, אנחנו יודעים שזה הזמן ואנחנו עושים את זה דחוף ומהר בכדי שנהיה מוכנים לשנה הבאה.

<דוד מלכא: אני רק רוצה בשבילך לתת איזה שהוא נתון, שתדעי, אינני יודע אם זה בשבוע הבא או בעוד שבועיים, יש לנו כבר מועד, אנחנו משיקים תכנית למתקנים, ועבדנו עליה די קשה, בהיקף של 3 מיליארד שקל, שמתוכם חצי מיליארד אמור לבנות אולמות גם במגזר הערבי.

<דוד מלכא: זה לא רק, אלא גם, במיוחד במקומות שאין, הם יקבלו קדימות לפני כולם.

<דוד מלכא: זה אמור לצאת ממש בשבועיים הקרובים, זה עבר - - -

חנין זועבי: ה-2.5 מהם חצי מיליארד גם ליהודים וגם לערבים?

<דוד מלכא: לא, אני מדבר כרגע על תכנית המתקנים.

<דוד מלכא: בתוך ה-3 מיליארד חצי מיליארד מיועדים לבנייה של אולמות ספורט, במקומות - - -

חנין זועבי: איזה 3 מיליארד?

<דוד מלכא: 3 מיליארד למתקני ספורט.

חנין זועבי: מהם חצי מיליארד ליישובים הערביים וליהודיים?

<דוד מלכא: בחצי מיליארד הזה בונים אולמות, האולמות - - -

חנין זועבי: המתקנים, אז מה אתה מתכוון כאשר אתה - - -

עאידה תומא סלימאן: מתקנים זה כולל אולמות.

<דוד מלכא: את אמרת שאין אולמות.

<דוד מלכא: אני כרגע אומר לך שהתכנית אמורה לסגור פערים בנושא של בניית אולמות.

<דוד מלכא: זה אף פעם לא היה בהיקף כזה, זה היקף גדול מאוד שהולך לתת מענה.

עאידה תומא סלימאן: זה מעניין מאוד, אני רוצה לשאול אותך כמה שאלות כדי להבין.

עאידה תומא סלימאן: אני אתחיל באחרון, 3 מיליארד לבניית מתקנים כאשר אנחנו יודעים שקיים חסר בכל המדינה, אבל באוכלוסייה הערבית במיוחד ואתם מקדישים חצי מיליארד.

עאידה תומא סלימאן: זה פחות מ-20% אפילו, הרבה פחות.

חנין זועבי: וזה לא רק לערבים.

<דוד מלכא: זה רק לאולמות, גברתי.

חנין זועבי: רק לאולמות, לא רק לערבים.

<דוד מלכא: רק לאולמות.

<דוד מלכא: יש מגרשי כדורגל, מיליארד שקל.

עאידה תומא סלימאן: אבל אני רוצה לחזור לתקציב של ה - - -

<איריס שטרק: אני רק רוצה לחדד משהו במה שנאמר.

עאידה תומא סלימאן: אני אגיד קודם ואחר כך תחדדי מה שאת חושבת.

עאידה תומא סלימאן: אני מבינה שיש שלושה מקורות עיקריים לתקציב לכל קבוצה או לליגת על, זה זכויות שידור, זה שיווק וזה תקציב המשרד שהוא הקטן ביניהם.

<דוד מלכא: תקציב הטוטו, תקציב ציבורי.

עליזה לביא: זה לא המשרד.

<דוד מלכא: זה תקציב ציבורי.

<דוד מלכא: הטוטו היום מחלק את הכסף לפי ההחלטות של המועצה הלאומית שהיא שייכת למשרד.

עליזה לביא: אבל חשוב להגיד את זה, זו התשובה למה זה ממשיך לקרות.

עאידה תומא סלימאן: קודם כל ברגע שאומרים שזה ציבורי זה מחייב לשאול יותר שאלות, למה זה מחולק בצורה בכלל כל כך לא שוויונית, זה נותן לנו את הזכות לדקדק עוד יותר למה הכסף הזה מחולק בצורה כזו.

עאידה תומא סלימאן: הדבר שאני מנסה להבין, אם יש הכנסות שיש לכם שליטה עליהן או תקציב שיש לכם יותר שליטה עליו ותקציב שהוא קשור בזכויות שידור, כמה שמשווקים, ואם באמת רוצים לעזור אז אני מבינה שהכסף, התקציב הציבורי שמחולק בינתיים בצורה לא נכונה, זה מה שאמור לעשות בו צעד אמיתי של לתת דחיפה לספורט נשים על ידי חלוקה שהיא לא רק נותנת גישה שוויונית, אלא להיפך, אפילו נותנת העדפה לנשים.

עאידה תומא סלימאן: ולא ב-20,000 שקל.

<דוד מלכא: בוא נגיד שאנחנו מסכימים, אני רק אתן לך נתונים.

<דוד מלכא: אנחנו מחלקים בערך כ-200 מיליון שקל בכסף הציבורי הזה, שזה הולך לאיגודי ספורט ואגודות.

<דוד מלכא: מתוך ה-200 כ-100 מיליון פלוס מינוס מיועדים לאגודות ספורט.

<דוד מלכא: אגודות הספורט שיש היום במדינה, כקבוצת ספורט שמקבלות כסף, כל קבוצה מקבלת כסף, יש כ-6,000 קבוצות.

<דוד מלכא: כשלוקחים 100 מיליון ומחלקים ל-6,000 אלה הפלחים.

<דוד מלכא: בתוך הפלחים האלה נעשתה עבודה שוויונית, אנחנו חושבים שצריך למצוא דרך איך לתת העדפה נוספת ואנחנו מסכימים ולכן אנחנו רוצים לשבת עכשיו ו - - -

עאידה תומא סלימאן: כדאי מאוד לבדוק, הכסף הציבורי שאתם נותנים, כמה הוא באחוזים מהתקציב העיקרי של הקבוצות שאתם נותנים.

חנין זועבי: מה זאת אומרת למצוא דרך?

חנין זועבי: צריכים להחליט, לא למצוא דרך.

<דוד מלכא: תשמעי, גברתי, תיקחי 100 מיליון תחלקי ל-6,000 קבוצות ותראי את החלק.

<קריאה: אני מציעה שנתמקד בנושא השיווקי שכאן זו הבעיה העיקרית.

עאידה תומא סלימאן: אנחנו נתמקד, אבל בכל זאת הכסף הציבורי, שיש למדינה שליטה עליו, שם צריך לעשות - - -

<קריאה: גם על השיווקי יש שליטה למדינה.

עאידה תומא סלימאן: בבקשה, חברת הכנסת עליזה.

עליזה לביא: האמת שהדיון הזה באמת מתסכל, אנחנו למעלה משלוש שנים באותו דיון, לא רק שעומדים במקום, פשוט הולכים אחורה.

עליזה לביא: למדינה יש כלים, אני מזכירה לכם איך הצלחנו לפני שנתיים לעשות את זה.

עליזה לביא: כשוועדת הכספים צריכה לדון ולהביא לאישור ושם עושים בלגן אז יש בלגן ונמאס, אז צריך לעשות פה בכוח.

<קריאה: תקציב הטוטו.

עליזה לביא: נכון, תקציב הטוטו, בואו נקרא לילד בשמו.

עליזה לביא: כך הצלחנו להעביר את זה בכנסת הקודמת, וכך צריך לעשות את זה.

עליזה לביא: די, צריך להפשיל שרוולים ולהתחיל לעבוד בכוח, כי זו מלחמה וזו מלחמה ברורה וחזקה, כי אם נותנים לנשים אז לוקחים לגברים.

עליזה לביא: זה שהם התרגלו יותר מדי שנים שזה שלהם ונחלתם הבלעדית, פה כואב נורא, ואין מה לעשות, זה עסק פוליטי, כי יש פה יותר מדי אנשים בפוליטיקה שנוח להם המצב הזה.

עליזה לביא: אני קוראת מכאן לשרת הספורט, יש לה את הכוח, כשהיא רוצה לקחת נושאים ולקדם אותם על פי השקפת עולמה היא עושה את זה והיא מנסה לשבור עולמות.

עליזה לביא: אז אני קוראת לה מכאן, מהשולחן הזה, גם בסוגיה הזאת של ספורט בכלל וספורט הנשים בפרט, זה חשוב בדיוק כמו נושאים אחרים שאת מטפלת.

עליזה לביא: והיא לא מגיעה לפה, היא הוזמנה לדיון?

עליזה לביא: היא יכולה לבוא, יש לה את הכלים, יש לה את הידע, יש לה את הידיעה, אני ממש לא מבינה למה זה עומד במקום.

עליזה לביא: בדיון כזה שעושות אותו בסופו של דבר, וכל הכבוד לך, רואת החשבון איריס שטרק שלקחת את זה ואת עושה את התפקיד בהתנדבות, אבל באמת אם לא העבודה הנפלאה שלך ושל כל הצוות ושל השחקניות, אז לא היה בכלל דיון, לא היו קוראים לילד בשמו.

עליזה לביא: יש פה עוול שנמשך, לנשים בפרט ובמגזרים השונים ברור, אני בכלל לא נכנסת כי זה זועק לשמים.

עליזה לביא: אני באה עכשיו מכנס המיומנויות שערכתי אותו בכנסת, כנס של ה-OECD, זה נורא ואיום, עולם תעסוקת המחר בהיבטים בכלל של ישראל, אבל גם של המגזר הערבי, נכון, נורא ואיום, צריך לבוא ולתקן את זה.

עליזה לביא: אני אומרת את זה מעל כל במה, אבל בואו ננסה לראות בהתבוננות שלנו ולקרוא מכאן, שרת הספורט יכולה לבוא לחלק מהדברים ויש לה את הכלים לדאוג ואנחנו כאן בוועדת כספים צריכים לבוא ולראות איך משתמשים בכלים שקיימים כאן.

עליזה לביא: אין מה לעשות, במלחמה כמו במלחמה.

<איריס שטרק: רק עוד דקה, כי את גם יודעת את העבר.

<איריס שטרק: הבטחות כבר שמענו למכביר גם אז, לפתרונות לטווח ארוך.

<איריס שטרק: בשבוע שעבר הייתה אמורה להתכנס המועצה הלאומית לספורט, שאגב העומד בראשה חושב בדיוק כמוני על התמיכה, ומשרד הספורט, שהיה צריך להכין אז את התכנית האסטרטגית, לא הכין.

<איריס שטרק: אנחנו ערב פתיחת הליגה, הם לא הכינו, הם דחו את הדיונים לעוד חודש והם יידחו לעוד חודש ועוד חודש.

<איריס שטרק: את הדיבורים שמענו - - -

עליזה לביא: כי הם יודעים שאת צודקת, נכון.

<איריס שטרק: אי אפשר יותר לדבר על זה, אי אפשר יותר להבטיח הבטחות.

<איריס שטרק: שמענו את ההבטחות האלה וככה הפסקנו את השביתה, שמענו את ההבטחות האלה לפני שנתיים.

<איריס שטרק: דיברתי עם עודד טירה, שאמר לי במפורש, היה צריך להיות דיון בשבוע שעבר שהוא רצה שאני אופיע שם, אבל משרד הספורט לא הכין את מה שהוא היה צריך להכין כדי להגיד כמה דיבורים עוד אפשר לבוא ולהגיד, מה האחריות של משרד הספורט פה כלפינו, כלפי הספורט הקבוצתי בישראל וכלפי הספורט הקבוצתי בישראל וכלפי נשים.

<דוד מלכא: אני מציע שלא תתקפי יותר מדי את המשרד, את צריכה לנהל איתנו דיאלוג ולא לתקוף כל הזמן.

חנין זועבי: אתה נותן לה הוראות כל חמש דקות איך לדבר, אין לך רשות להגיד לה איך לדבר.

<דוד מלכא: היא לא יכולה לתקוף את - - -

עאידה תומא סלימאן: היא יכולה - - -

חנין זועבי: תגיד, התכנית היא תכנית שנתית - - -

עאידה תומא סלימאן: עם כל הכבוד, אם היא מעבירה ביקורת זו זכותה להעביר ביקורת - - -

<דוד מלכא: יש הבדל בין - - -

עאידה תומא סלימאן: ואני חושבת שהתגובה שאתה משדר עכשיו היא לא התגובה שאמורה להיות מצד משרד.

עאידה תומא סלימאן: עם כל הכבוד, אתה עובד משרד, אתה אמור לייצג את המשרד, לשמוע איזה ביקורות יש ולהתייחס עניינית לביקורת.

עאידה תומא סלימאן: אני מבקשת עכשיו שכן תתייחס עניינית לטענה שהיה אמור להתקיים דיון.

עאידה תומא סלימאן: בסופו של דבר, בשורה התחתונה, מה שאמרת לי עכשיו, כשדיברת, שאתם מתכוונים.

עאידה תומא סלימאן: אין לי שום תשובה קונקרטית.

עאידה תומא סלימאן: אתה לא נתת לי שום תשובה קונקרטית איך אתם הולכים לעשות את זה, מה בדיוק התכניות שלכם, האם באמת ביטלתם ישיבה כי לא הכנתם תכנית אסטרטגית?

עאידה תומא סלימאן: מתי התכנית האסטרטגית תהיה מוכנה?

עאידה תומא סלימאן: בבקשה, יש תגובות ענייניות?

חנין זועבי: האם התכנית היא תכנית שנתית?

חנין זועבי: כל שנה יש תכנית כזאת?

<דוד מלכא: לא, זה לא תכנית שנתית, זה משהו שאנחנו רוצים לתקן בכדי שזה יהיה למספר שנים.

<דוד מלכא: אני מניח שידוע שכשמכנסים דיונים לא תמיד מכוונים למשהו שמבינים מה בכלל צריך לעשות.

<דוד מלכא: אני הסברתי בדיון הזה שהיה מה שאיריס עכשיו מתארת - - -

עאידה תומא סלימאן: לא הבנתי את המשפט.

עאידה תומא סלימאן: שוב.

<דוד מלכא: ברגע שזומנו לדיון לבוא ולהציג פתרון לא נעשתה שום פעולה מקדימה בכדי להבין שזה לא דבר של מה בכך, זה דבר שצריך להכין אותו בצורה מאוד יסודית.

<דוד מלכא: ולכן אני ציינתי, יושבת כאן עמרית, שהיא מנהלת - - -

עאידה תומא סלימאן: מה, עכשיו אני מקבלת נזיפה על צורת כינוס הישיבה הזו?

<דוד מלכא: לא, לא זו, הדיון שמצביעה עליו איריס.

<דוד מלכא: בדיון שהצביעה איריס, שהיה דיון בוועדה האסטרטגית של המועצה הלאומית התבקשנו להכין - - -

עאידה תומא סלימאן: אתה מתכוון לישיבה ההיא?

<דוד מלכא: כן, ברור.

<דוד מלכא: אני לא מטיל דופי בישיבות שלך.

<דוד מלכא: ולכן בישיבה ההיא אמרנו שאנחנו צריכים להכין חומר הרבה יותר רציני ועמוק בכדי שגם - - -

עאידה תומא סלימאן: מה מנע מכם להכין?

<דוד מלכא: אני מסביר לך.

<דוד מלכא: גם חברי הוועדה, הם לא מוכנים.

<דוד מלכא: אנחנו הצענו איזה שהיא הצעה, עם כל הכבוד, כשמציעים הצעה, ואני לא רוצה לנקוב בסכום שאני אמרתי, שהוא סכום מאוד משמעותי, צריך לבסס אותו.

<דוד מלכא: בכדי לבסס אותו אנחנו פונים לקבוצות, פונים לאנשים שעוסקים בזה בכדי להכין משהו כלכלי שמשכנע מדוע אנחנו חושבים שצריך לתת סכום שהוא מאוד משמעותי ולא הסכום הקטן הזה.

עאידה תומא סלימאן: אדוני, אני דיברתי איתך בחודש מרץ, לאחר שכבר היו במשא ומתן איתכם אולי שנה ודיברנו על סכומים קונקרטיים, רק כדי להציל את המנהלה, והובטחו כל מיני דברים ונאמר לי ש-2.4 מיליון, 'אכן נגיע לזה, רק תנו לנו זמן לראות מאיפה מוציאים את זה' וכו'.

עאידה תומא סלימאן: אנחנו עומדים היום ואנחנו - - -

<דוד מלכא: שנעשה שיחה על ה-2.4?

<דוד מלכא: אין לי בעיה, אני אעדכן אותך.

עאידה תומא סלימאן: שנייה, אני רוצה קודם כל לסיים את דבריי.

עאידה תומא סלימאן: אני רוצה להתעדכן בהרבה דברים כי כנראה אין הרבה מה לעדכן, כי אנחנו עדיין עומדים באותה נקודה שהיינו בה בחודש מרץ, רק נפתר העניין של איך להזרים את ה-1.148 מיליון ועל השאר עוד לא מדברים ואין בכלל, אני מבינה, על מה לדבר או לחלום על תוספת מעל ל-2.4.

עאידה תומא סלימאן: אני רק לא מבינה, מחודש מרץ עד היום עברו ארבעה חודשים, למה לא זז כלום?

עאידה תומא סלימאן: למה לא פתרתם את הבעיות עד עכשיו?

<דוד מלכא: אני לא מסכים שלא זז, אני אעדכן אותך.

<דוד מלכא: להערכתי, מתוך ה-1.148 מיליון רוב הסכום עבר.

<דוד מלכא: אם אני טועה, אז המנכ"לית פה תתקן אותי, אבל הרוב עבר.

<דוד מלכא: מעבר לזה, אנחנו אישרנו עקרונית תוספת על ה-1.

<דוד מלכא: 148 מיליון, עוד 800,000, שאני מניח שזה יקרה במהלך שבוע הבא, או אולי, בגלל שהמערכות שלנו, מה לעשות, לא עובדות כל כך מהר, אולי - - -

עאידה תומא סלימאן: זה מה ששמעתי במרץ.

<דוד מלכא: רגע, שנייה, תני לי.

<דוד מלכא: את רוצה שאני אעדכן אותך על ה-800,000?

<דוד מלכא: אז אני מודיע לך שבנוסף ל-1.148 מיליון אנחנו נגיע בערך ל-2 מיליון שקל, שזה מה שכרגע, בשנה זו, הצלחנו להגיע להבנות עם החשב במשרד, זה המקסימום שאנחנו יכולים לתת.

<דוד מלכא: מעבר לזה אף אחד לא הבטיח כלום.

<קריאה: זה לא נכון, זה ממש לא נכון.

<קריאה: זה בכתב, זה לתקשורת.

עאידה תומא סלימאן: הובטח.

עאידה תומא סלימאן: אני עדיין זוכרת, עם כל מה שעבר בראשי.

עאידה תומא סלימאן: אתה יודע מה - - -

<דוד מלכא: אם יש מישהו שלקח סמכות שלא שלו אנחנו לא יכולים.

<דוד מלכא: אני רק יכול להגיד לך, היחיד במשרד שיכול להתחייב על - - -

<אורה גלזר: עודד טירה כתב מכתב על 2.4.

<איריס שטרק: מנכ"ל משרד הספורט יחד עם עודד טירה חתמו על המכתב.

עאידה תומא סלימאן: מי חתום על - - - תשמעו, אנחנו מדברים על 800,000 שקל.

עאידה תומא סלימאן: כאשר מעבירים ככה 22 מיליון לפה ו-22 מיליארד לשם, ו-800, לא יודעים מאיפה להוציא אותם במשרד.

<דוד מלכא: כן יודעים, אני אומר לך ש - - -

<קריאה: הקבוצות סיימו את הליגה כבר לפני ארבעה חודשים והן עדיין צריכות לסיים את העונה שלהן.

<דוד מלכא: תראו, אם אתם רוצים ל - - - לטעמי זה לא הפתרון האמיתי.

<דוד מלכא: הפתרון האמיתי יהיה מה שאני אמרתי לכם, הפתרון הזה של ה-800, אני מודיע לכם פה שהוסכם וה-800 האלה יוצאו לפועל ממש בימים הקרובים.

עאידה תומא סלימאן: מה עם השאר?

עאידה תומא סלימאן: קודם כל.

<דוד מלכא: לא יאושר מעבר לזה.

<דוד מלכא: כרגע זה הסכום שאושר.

<דוד מלכא: זה בערך 2 מיליון מהתקציב לשינוי עמדות, ככה קוראים לו, ועוד חצי מיליון שהטוטו העביר, 2.5 מיליון, זה כל הסכום שאמורים בסך הכול לקבל.

<דוד מלכא: זה רק לשנה הזאת, אין לזה שום - - -

עאידה תומא סלימאן: אני מתפלאת, אני רוצה להבין דבר אחד.

עאידה תומא סלימאן: מצד אחד אומרים לי 'אנחנו מבינים, אנחנו רוצים, אנחנו רוצים לפתור את הבעיה', בינתיים עד שתפתרו בקצב הזה את הבעיה לא תהיה לכם ליגת על.

עאידה תומא סלימאן: בינתיים הקבוצות יתמוטטו.

<אורה גלזר: כבודך, אנחנו לא נפתח את ליגת העל השנה כי אנחנו לא יודעים כמה כסף אנחנו אמורים לקבל.

<אורה גלזר: אני לא יכולה להחתים שום שחקנית - - -

עאידה תומא סלימאן: לפרוטוקול, גברתי, שם ותפקיד.

<אורה גלזר: שמי אורה גלזר, אני ממכבי רמת חן, כדורסל נשים, אני גם חברת איגוד הכדורסל ואני חברת הנהלה בוועד האולימפי ואני מאוד מאוד בקטע הזה במלחמת עולם מול העניין של קיפוח נשים ו - - -

<קריאה: את גם חברה שלי.

<אורה גלזר: אני גם חברה שלך, כן.

<אורה גלזר: אני רוצה רק לומר דבר אחד, שאנחנו כל הזמן מדברים ואני שומעת פה מיליונים, זה לא ארבעה חודשים, גברתי, אנחנו נערכים כבר לפתוח את הליגה.

<אורה גלזר: אני אמורה להחתים שחקניות, שרוצות להתפרנס, להביא אוכל הביתה, לא יותר מזה, אני לא יודעת מה להציע להן כי אני לא יודעת אם יש לי שקל או שניים או מיליון או 3 מיליון.

עאידה תומא סלימאן: אפשר להבין, קודם כל, מה החובות, כולל ההלוואה ההיא?

<אורה גלזר: אנחנו חייבים לסיים את העונה שעברה, כי חסר לנו כסף מהעונה הקודמת.

<איריס שטרק: לקחנו הלוואות, 1.1 מיליון, מאיגוד הכדורסל.

<איריס שטרק: מעבר לזה, על -800,000 אני מחזיקה אפילו פה הודעה שאין מושג מתי נקבל אותו, ממישהו ממשרד הספורט שכותב למנכ"לית שאין מושג לגבי ה-800,000, ו-400,000 לא נקבל בכלל.

<איריס שטרק: אנחנו צריכים גם לשרוד עד לעונה הבאה.

<איריס שטרק: הקבוצות עכשיו צריכות, לבקרה התקציבית, להודיע מה התקציב שלהן.

<איריס שטרק: מה הם יגידו?

<איריס שטרק: שמשרד הספורט עושה תכנית אסטרטגית?

עאידה תומא סלימאן: אני מנסה להבין, אתם בחובות של 1,100,000.

עאידה תומא סלימאן: ה-800 וה-400 שחסרים מההבטחה הקודמת, שהם בעצם 1,200,000, יכולים לכסות את החוב ולהשאיר עוד 100,000 שהם לא יספיקו לכלום.

עאידה תומא סלימאן: כלומר כל התקופה הבאה, מעכשיו עד הליגה - - -

<אורה גלזר: זה לשנה שעברה.

<קריאה: זה לשנה הקודמת.

עאידה תומא סלימאן: חבר'ה, אני יודעת, אני מנסה להגיד שמה שהן יקבלו לא יכסה את החובות שלהן ולא יכסה את התקופה עד לפתיחת הליגה וגם לא יודעים מה יקבלו בשנה הבאה, כי יש כוונות לעשות דברים, אבל בינתיים אין שום אמירה ברורה ולהיפך, ההתנהלות בשנה הזו לא מבטיחה כלום, להיפך.

עאידה תומא סלימאן: אני במקומכם גם הייתי מודאגת מאוד.

עאידה תומא סלימאן: אם הובטחו 2.4 מיליון, עד עכשיו לא קיבלו, חוץ מ-1.148 מיליון, זה אומר דרשני.

עאידה תומא סלימאן: ממה חושבים אפשר להתקיים?

עאידה תומא סלימאן: כל כך קשה לקחת 2 מיליון מאיזה קבוצה עשירה כל כך ולתת לליגת העל של הנשים?

עאידה תומא סלימאן: או שיש החלטה פוליטית, החלטה מיניסטריאלית בתוך המשרד, שלא נותנים לליגה לקרוס, או שאתם עומדים בצד ומחכים עד שהם יקרסו.

עאידה תומא סלימאן: ככה אני מבינה את זה.

עאידה תומא סלימאן: אי אפשר להבין את זה בצורה אחרת.

עאידה תומא סלימאן: למה צריך ארבעה חודשים להתברבר כדי להוציא את ה-800,000 שעדיין לא יודעים מתי יועברו?

עאידה תומא סלימאן: בזמנו אתם הפסקתם את השביתה כי חשבתם שתקבלו את הכסף.

<אורה גלזר: הבטיחו לנו, האמנו פשוט.

<דוד מלכא: גברתי, החוב הזה, יושב כאן יושב ראש איגוד הכדורסל, הוא מבחינתו גם התיר להם לא להחזיר - - - הוא לא מיהר לבקש את ה - - -

עאידה תומא סלימאן: מה זה מעניין אותך?

עאידה תומא סלימאן: זה בינו לבינם.

<דוד מלכא: אני אגיד לך למה זה מעניין אותי, כיוון שחלק מזה שאנחנו ביקשנו מהם לבוא לקראתם, כיוון שמה לעשות, כסף שהחשב שלנו מאוד מקפיד על הוצאתו ובודק טוב טוב, לוקח זמן להוציא אותו ולכן מבחינה תזרימית הוא לא צריך להיות - - -

עאידה תומא סלימאן: אני לא מבינה איך חשב ששל משרד, לוקח לו שישה חודשים כדי להוציא את הכסף הזה.

עאידה תומא סלימאן: אני יודעת שהשרה, אם זה היה תלוי בנושא אחר בתוך המשרד שלה, הייתה עושה, אני לא רוצה להגיד מה.

עאידה תומא סלימאן: אם זה היה תלוי בנושאים אחרים שקרובים לליבה, היא אכן הייתה עושה.

עאידה תומא סלימאן: בוא לא נשלה את עצמנו.

<דוד מלכא: אני מודיע לך שהמשרד עשה את המקסימום.

<דוד מלכא: המשרד בנושא הזה, אני אומר לך, ואיריס יודעת, זה לא דבר כל כך קל להסביר את הנושא של שינוי עמדות, זה לא דבר קל ולכן ברגע שמסבירים שינוי עמדות, מה זה שינוי עמדות?

<דוד מלכא: בא החשב ובצורה מאוד מאוד קפדנית בודק מדוע הכסף הציבורי צריך ללכת לדברים האלה.

<דוד מלכא: כשאת אומרת המשרד, אנחנו כמשרד עשינו את המקסימום וגם עכשיו אנחנו עושים.

<דוד מלכא: אז לא צריך לתאר את זה בצורה כזו.

עאידה תומא סלימאן: אוקיי, אז אני אתאר מה שאני רואה ואני אומרת לך, זה לא מקסימום ולא מגיע למינימום.

עאידה תומא סלימאן: בעיניי בסטנדרטים שלי, במה שאני מכירה שמשרדים יכולים לעשות, במה שלמדתי איך - - -

<דוד מלכא: את יודעת מדוע?

עאידה תומא סלימאן: סליחה, אדוני, אני יודעת טוב מאוד, אני יודעת מה מתנהל בכנסת הזו, אני יודעת שמיליארדים עפים ברגע ומחליטים עליהם ברגע בוועדת הכספים כשרוצים, אז אל תלמד אותי מה שקורה.

<דוד מלכא: אני לא מלמד - - -

עאידה תומא סלימאן: אם זה היה קרוב לליבכם הייתם עושים ואני מציעה להפסיק את ההתנגחות הזו עכשיו כי אני אנהל את הדיון.

עאידה תומא סלימאן: תודה.

עאידה תומא סלימאן: אפשר להשתגע מזה, אני לא יודעת איך אתם - - - איך שתקתם עד עכשיו.

עאידה תומא סלימאן: אפשר להשתגע, 800,000 שקל, החשב לא מוצא איך להוציא אותם?

עאידה תומא סלימאן: דובר המועצה להסדר ההימורים בספורט, מר לירן אלרם, שהחלוקה שלכם נראית בעיניי מוזרה ביותר.

עאידה תומא סלימאן: בבקשה, אדוני, יש לך מה להגיד לנו?

<לירן אלרם: יש הבדל מאוד מהותי בין הקצבות להסכמי שיווק.

<לירן אלרם: יש להבדיל בין נושא ההקצבות והתמיכות שניתנות לפי חוק לבין חסות שיווקית, שהיא חסות מסחרית שנועדה להגדיל את הכנסות הטוטו.

<לירן אלרם: לפי החוק אסור למועצה לחלק כספים לאיגודים ולאגודות שלא על פי אמות מידה שוויוניות שקבעה ועדה ציבורית, זאת אומרת שכספים והקצבות שהטוטו נותן, ודודו הזכיר את זה פה, מחולקים בצורה שוויונית בהתאם לקריטריונים שווים, לנשים יש 20% העדפה מתקנת בתקצוב של הסכומים האלה וכך המועצה מחלקת את תקציבה.

<לירן אלרם: מעבר לתקציב הזה יש למועצה מה שהוגדר פה כספי שיווק או תקציבי שיווק להסכמים מסחריים, שהמועצה מתקשרת עם גופים במטרה להגדיל את ההכנסות.

<לירן אלרם: אלה הסכמים שיש להם הצדקה שיווקית, הצדקה מסחרית, ומכאן הפער הגדול שמדובר.

<לירן אלרם: כרגע למועצה יש הסכמי שיווק עם ההתאחדות לכדורגל, המִנהלת לכדורגל, עם מנהלת הכדורסל והאיגוד, ענף כדורסל גברים, כדוריד ואיגוד הכדוריד ולמעשה גם עם מנהלת הנשים.

<לירן אלרם: אלה כספים שהם בעצם כספים מסחריים.

<לירן אלרם: יש פה ניסיון להציג אותם כהקצבות, כאמות מידה, כקריטריונים, אלה כספים שהמועצה משתמשת בהם כדי להגדיל הכנסות והם צריכים להצדיק, גם במליאת המועצה, למה ההסכמים האלה וההיקף שלהם, בכלל עצם ההתקשרות איתם, מגדילים את הכנסות המועצה.

<לירן אלרם: לצערנו כדורסל הנשים לא תורם כמעט להכנסות המועצה, מבחינת הימורים, ולכן גם במליאת המועצה הוחלט שאין הצדקה להסכם מסחרי איתם.

<לירן אלרם: לכן ההסכם שהיה, 2 מיליון ₪, בוטל, בסוף הוחלט על הסכם חסות של חצי מיליון ₪ ושאר המיליון וחצי עוברים לקידום כדורסל הנשים באמצעות אתנה, שכל תקציבה מתוקצב על ידי הטוטו.

<לירן אלרם: ומכאן כל אמירות לגבי בכלל הטוטו כמקדם של ספורט נשים, אני חושב שאין על זה ויכוח, גם מבחינת התקציבים שהוא מעביר, גם דרך אתנה וגם בכלל ספורט הנשים.

עאידה תומא סלימאן: אני רוצה להגיד משהו.

עאידה תומא סלימאן: אני באה מתחום ניהול עמותה ושם היינו חלק מאיגוד מרכזי הסיוע לנפגעות תקיפה מינית.

עאידה תומא סלימאן: האיגוד מקבל כסף מהמדינה, לפי קריטריונים מסוימים, ועם הזמן למדנו שהחלוקה של הכסף הזה לפי הקריטריונים של משרד הרווחה מחזקת את החזקות ומשאירות את החלשות חלשות מבחינת מרכזי סיוע.

עאידה תומא סלימאן: כלומר אם הקריטריון הוא כמה פניות את מקבלת וכמה הרצאות את עושה וכמה זה וכמה זה, אז בטוח מי שעושה יותר יקבל יותר וימשיך לעשות יותר חזק והקטנים יישארו קטנים ויישארו חלשים.

עאידה תומא סלימאן: ואז באנו ועשינו תוספת של פקטור שהוא ייקח בחשבון שרוצים, כי רצינו לחזק, את המרכזים היותר קטנים ולא דאגנו רק לכלל, כמה זה מכניס וכמה לא מכניס למועצה, במקרה הזה, או כמה זה מכניס לאיגוד באופן כללי, במקרה השני שאני מדברת עליו.

עאידה תומא סלימאן: כלומר אי אפשר להוסיף בקריטריונים של החלוקה שלכם פקטור שבא ואומר, נכון, יכול להיות שעכשיו ספורט הנשים וכדורסל נשים לא מכניס לנו כל כך הכנסות מהשיווק הזה, כי עוד לא מכירים את העבודה שלהם וכי לא רואים את המשחקים שלהם וכי הן לא מקבלות זמן שידור מתאים ו- ו- ו-, אז אנחנו נחזק אותן, כי אנחנו מעוניינים לחזק אותם, כי חובה לחזק אותם כי זה כסף בסופו של דבר ציבורי והן חלק מאזרחיות המדינה וצריכות ליהנות מהכסף הציבורי הזה, וברגע שהם יתחזקו אולי נחשוב על להתפטר מהפקטור הנוסף הזה שעשינו.

עאידה תומא סלימאן: יש אפשרות לחשוב על דבר כזה?

<לירן אלרם: אני אענה לך.

<לירן אלרם: הפקטור הנוסף שאת מדברת עליו, זה מעולם ההקצבות וכספי החלוקה של הטוטו לאיגודים ולאגודות.

<לירן אלרם: כיום יש פקטור, כמו שדודו הזכיר, יכול להיות שהוא לא מספיק וצריך לשנות אותו, אבל אלה קריטריונים שנקבעים על ידי ועדה ציבורית, לא על ידי הטוטו.

<לירן אלרם: לגבי הסכמי השיווק, אנחנו לא יכולים להתייחס להסכמי השיווק כאל הקצבות ולהתייחס אליהם כאל דרך לעודד ענף ספורט, על פי חוק וגם על פי מבחן בג"צ.

<לירן אלרם: איגוד הכדורעף, שאגב קיבל את אותה הודעה כמו מנהלת כדורסל הנשים על ביטול החסות השיווקית של הטוטו, הגיש בעניין הזה בג"צ, הוא נדחה מתוקף הבנה שכספי השיווק והסכמי השיווק של הטוטו הם הסכמים מסחריים בלבד.

<לירן אלרם: זאת אומרת יש להם הצדקה שיווקית ולא לחינם בכל ההסכמים האלה ישנם סעיפים מאוד ספציפיים, גם לגבי מיתוג וחסות, ההופעה של הלוגו, ימי משחק, שזה הסכמים תפעוליים וכהנה וכהנה.

<לירן אלרם: אגב, ההסכם עם ההתאחדות לכדורגל שהוזכר פה השנה קוצץ מ-80 מיליון ל-57 מיליון.

<לירן אלרם: רק בימים האחרונים, בכלל בתקופה האחרונה, ישנו משא ומתן ומאבק סביב ההסכם הזה מתוקף ההבנה והעמידה של המועצה שמתייחסת להסכם הזה כהסכם שיווקי נטו.

<לירן אלרם: במידה שכדורסל הנשים או מנהלת כדורסל הנשים, ייפרץ הסכר וההסכמים האלה יתייחסו אליהם כהקצבות, זה לא ייגמר רק בהם וכל שאר הענפים ירצו וזה גם בניגוד לחוק ולא עומד במבחן בג"צ.

<לירן אלרם: מכאן הבעיה הזאת.

<לירן אלרם: לכן אני חושב שדרך המלך היא לא באמצעות הסכמי השיווק אלא דרך ההקצבות.

<לירן אלרם: אני רוצה גם להגיד עוד משהו, שבאמצעות הסכמי השיווק שהגדילו את הכנסות הטוטו בשנים האחרונות כל הספורט בישראל נהנה מזה, גם ספורט הנשים.

<לירן אלרם: זאת אומרת הגדלת ההכנסות תורמת לכלל הגדלת העוגה - - -

עאידה תומא סלימאן: הגדלת ההכנסות, בכמה?

עאידה תומא סלימאן: מה החלק של ספורט הנשים מזה?

<לירן אלרם: אין לי חלוקה של כמה אנחנו מחלקים, כי רק בענפים הקבוצתיים יש חלוקה לגברים-נשים, רוב הענפים היחידניים - - -

<דוד מלכא: הנשים הם כ-20%, גברתי.

חנין זועבי: איריס, איך היית מגדירה את המאבק שלך והסיכויים להצלחתו כאשר את מתמקדת בהגדלת התקציב המסחרי, או כאשר את מתמקדת בהגדלת התקציב הציבורי?

<איריס שטרק: אני אגיד שני דברים.

<איריס שטרק: אין שום חקר ביצועים מפורסם, ציבורי, שמוכיח על מה באמת מהמרים ומה תורם לשיווק.

<איריס שטרק: בפרוטוקולים פנימיים של הטוטו שראינו רוב כספי השיווק, שהם הכנסות הטוטו, גברתי, מגיעים מהימורים בחו"ל ואין להם שום קשר לשווי השיווקי שנותנים לגברים ונשים, נקודה.

<איריס שטרק: הזכות בכלל, גם לטוטו וגם לפיס, הזכות הזאת לקבל את הזכות כהימור יחיד שהוא חוקי מצביעה שלקחו זכות שהיא ציבורית, מאיפה הזכות להמר?

<איריס שטרק: למה לי אין זכות להקים טוטו משלי?

<איריס שטרק: הם קיבלו את הזכות הזאת כזכות ציבורית, ולכן התשובה הזאת של הסכמי שיווק בעיניי היא אמתלה, היא יכולה להיות מוסברת בקצה קצהו, כי רוב כספי השיווק מהימורים בחו"ל ואת זה הם יצטרכו להראות בבתי המשפט, כי זה לא נכון.

<איריס שטרק: הם גם דורשים מאיתנו בשביל החצי מיליון את אותם מיתוגים כמו שהם דורשים מהגברים, שהם נותנים להם 2 מיליון.

<איריס שטרק: הם נותנים תמריץ ישראליות וכל מיני מסכות כאלה.

<איריס שטרק: אנחנו הורדנו את כמות הזרות כדי שיהיו הרבה שחקניות ישראליות כבר לפני שלוש שנים, לשלוש שחקניות זרות.

<איריס שטרק: לגברים נותנים 200,000 לקבוצה בגלל שיש להם רק ארבעה זרים כתמרוץ.

<איריס שטרק: כל מיני תירוצים.

<איריס שטרק: אני יכולה להראות לכם שורה של הסברים איך להצדיק את הערוץ איך לתת כסף לגברים.

<איריס שטרק: אין הסבר נכון וזה לא יעזור.

<איריס שטרק: כל ההסברים האלה שניתנים, עם כל הכבוד, הם לא נכונים ולא תואמים למציאות ובוא נזכור כולנו שלא חשוב איך יקראו לזה, שיווק או בסיס לתמיכה, הזכות להימורים היא זכות שלנו, של הנשים והגברים במדינת ישראל, ואת הזכות הזו צריך לחלק את הכספים לחצי או לחלק לפי קריטריונים של כמות ספורטאים.

<איריס שטרק: קודם הזכיר דודו מלכא את העניין של חשב המשרד, כל אחד שיעשה את שלו, ייתנו לזה איזה שם שאתם רוצים, רק שהכסף יגיע.

<איריס שטרק: אני לא צריכה להתחבט בנושא הזה או להסביר מה בטוטו או להסביר את המועצה הלאומית לספורט, התשובה צריכה להיות בסיס איתן לזה שנקבל כסף.

<דוד מלכא: גם כרואת חשבון את מאשרת את הכסף?

<איריס שטרק: ועוד איך כרואת חשבון - - -

<דוד מלכא: למה את אומרת תיתנו בלי לבדוק?

<איריס שטרק: אני אסביר עוד פעם, כרואת חשבון וכאזרחית במדינת ישראל, ואל תשתמש - - -

עאידה תומא סלימאן: שנייה, אני לא מבינה - - -

<דוד מלכא: היא אומרת 'זה לא מעניין, תעבירו את הכסף מיד'.

חנין זועבי: יש אפליה בחלוקת תקציבים, מה לבדוק?

<איריס שטרק: מעניין מאוד העניין הזה, כי מעניין מאוד שבבסיס התמיכה לא היינו צריכים להיות שם בכל מיני פתרונות ותירוצים, פעם מפה חצי מיליון ופעם מפה ו - - -

חנין זועבי: אתה רוצה לבדוק אם אתה רוצה להיות הגון?

חנין זועבי: אם אתה צריך להיות הגון?

חנין זועבי: כן, אתה צריך להיות הגון ואין מה לבדוק בנושא הזה.

עאידה תומא סלימאן: אני חושבת שהמשפט האמיתי ששמעתי מהדברים שלך, אדוני, זה היה שזה ינפץ את הסכר, איך אמרת את זה?

<לירן אלרם: יפרוץ את הסכר.

<לירן אלרם: לא, זה פשוט בניגוד לחוק.

עאידה תומא סלימאן: לא, שקבוצות אחרות יבואו ויבקשו.

<לירן אלרם: לא קבוצות, ענפים יבקשו - - -

עאידה תומא סלימאן: שענפים אחרים יבואו ויבקשו.

עאידה תומא סלימאן: זה בדיוק התפקיד שלכם, לחלק לכל הענפים ולא לבנות את הסכר לקבוצות מסוימות.

<לירן אלרם: גברתי, אנחנו מחלקים לכל הענפים באמצעות ההקצבות ומחלקים לאתנה, לספורט הנשים, את כל התקציב.

<לירן אלרם: נושא הסכמי השיווק זה לא הדרך לקיים את השוויון - - -

עאידה תומא סלימאן: אנחנו שמענו בישיבה אחרת מה מקבלת אתנה.

<לירן אלרם: אני חושב שדרך המלך זו דרך ההקצבות.

עאידה תומא סלימאן: ביאטריז רוזן כץ, אנחנו לקראת סיום.

<ביאטריז רוזן כץ: אני מבינה שאני הדוברת היחידה שאני גם עובדת סוציאלית, בכלל לא באה מתחום של ספורט.

<ביאטריז רוזן כץ: אני יועצת ראש העיר חיפה לשוויון מגדרי.

<ביאטריז רוזן כץ: הדיון הזה, אני חושבת שלכל אישה זה דיון כואב, כי חוסר השוויון בתחום של ספורט מזעזע.

<ביאטריז רוזן כץ: כשאתה, אדוני, מדבר על חלוקת כספית תמיכות, הקצבות קראת לזה, באופן שוויוני ולפי קריטריונים שוויוניים, הקריטריונים לא שוויוניים, כי קריטריונים שוויוניים, קודם כל תעשה קריטריון של 52% לנשים, 48% לגברים, שזו החלוקה במדינה, וזה לא קורה.

<ביאטריז רוזן כץ: כל דבר אחר לא יהיה שוויוני.

<ביאטריז רוזן כץ: דבר נוסף שאני רוצה להעלות, וצר לי, אני מבינה שכולם מליגת על וזה באמת פורץ את הדרך, רוב הנשים בספורט, במה אנחנו עוסקות?

<ביאטריז רוזן כץ: כדור רשת.

<ביאטריז רוזן כץ: כ-1,000 קבוצות כדור רשת יש במדינת ישראל, זה הספורט הכי נפוץ בקרב נשים ומה התקצוב לכדור רשת?

<ביאטריז רוזן כץ: כלום.

<ביאטריז רוזן כץ: למה?

<ביאטריז רוזן כץ: כי אנחנו לא ספורט בינלאומי.

<ביאטריז רוזן כץ: אז אני מבקשת, נא לא לשכוח - - - ודרך אגב, חבל שחנין הלכה, זה ספורט שחוצה את כל החברות, גם את החברה הערבית, גם חברה יהודית, גם חברה חרדית.

<ביאטריז רוזן כץ: ואני כן רוצה שאנחנו נחשוב איך נשנה, כי הקריטריונים מתאים לספורט גברי.

<ביאטריז רוזן כץ: הקריטריונים לא מתאימים לספורט נשים, שאפילו לא מוגדר כספורט.

<ביאטריז רוזן כץ: תודה.

עאידה תומא סלימאן: אני רוצה לתת לגב' דורית דוידוביץ בנט, אמא של אחת השחקניות.

<קריאה: סליחה רגע, אתם נותנים גם לאלה שלא נרשמו?

<קריאה: או שאנחנו רק קהל?

<קריאה: אולי תיתני אחרי זה דקה לכל אחד, שמי שירצה להשמיע, אולי נגיד משהו עם משמעות?

עאידה תומא סלימאן: ואז נשב עד מתי?

עאידה תומא סלימאן: למה לא נרשמת?

<אורה גלזר: לא, אבל מאוד חשוב שתשמעי אותנו, זה מאוד מאוד חשוב.

<אורה גלזר: אנחנו מהשטח.

עאידה תומא סלימאן: בסדר, אבל אם הייתם נרשמים לא הייתי נותנת לדברים להיסחב ל-10 ו-15 דקות, הייתי מקציבה את הזמן בצורה יותר טובה.

עאידה תומא סלימאן: אני לא אוכל למשוך את זה עד אין סוף.

עאידה תומא סלימאן: אני מבקשת, מי שרוצה לדבר, תרשום עכשיו כדי שאני אדע איך אני מקציבה את הזמן.

עאידה תומא סלימאן: בבקשה, גברתי, ואני מאוד מבקשת, מאחר שיש רשימה חדשה, שיהיה שלוש דקות.

<דורית דוידוביץ בנט: תודה על ההזדמנות ועל ההזמנה שלי לפורום המכובד הזה.

<דורית דוידוביץ בנט: אני מדברת ממקום שאני חושבת שסך הכול כולנו תמימי דעים פחות או יותר, אבל אני רוצה לחדד משהו.

<דורית דוידוביץ בנט: אני באה בכובע של אמא של שחקנית ולכן אני רוצה לחדד את הסוגיה הזאת.

<דורית דוידוביץ בנט: יש כאן בנות צעירות שיושבות, שכמו שאופיר היא הבת שלי גם הן הבנות שלי, לאורך שנים אנחנו מלוות אותן בעשייה הנפלאה הזאת בתוך הכדורסל ואני חושבת ששיעור בדמוקרטיה כאן מאוד מאוד יעזור להן לעתיד בדרך שהן הולכות.

<דורית דוידוביץ בנט: אני ממגזר אחר לגמרי וממגזרים גם גבריים וגם ניהוליים וגם במקומות אחרים, הקשר שלי לעולם הספורט וכדורסל זה דרך אופיר, לא ראיתי בחיי מקום כל כך שוביניסטי, שיש בו שלט גדול ושקוף או כרזה, שאף אחד לא רואה אותה, רק כשאתה נתקל בה, מדינת ישראל לא רוצה נשים בספורט.

<דורית דוידוביץ בנט: זה ממש ככה.

<דורית דוידוביץ בנט: כשאתה נתקל בשלט הזה אתה נתקל בשלט הזה, 'יופי, בנות חמודות, אתן מקסימות, איזה יופי שאתן עושות - - -', אני בכוונה מקצינה את זה, 'איזה יופי שאתן עושות ספורט, זה מרגש, איזה יופי, הבת שלכם כל השנים משחקת בקט סל ושמסל וכל השטויות האלה, מדהים, איזה העצמה נשית'.

<דורית דוידוביץ בנט: ואז מגיעים לגיל 18 ואומרים להן 'בנות חמודות, פה זה נגמר, מפה זה העולם של הגברים', כי זה עולם מקצועני, זה עול חזק, זה עולם של אגו, זה עולם שאני רוצה לראות דם על המגרש.

<דורית דוידוביץ בנט: אני מקצינה את זה בכוונה, 'ואתן לא בליגה הזאת, אתן לא מעלות לנו את האדרנלין, אתן לא עושות את זה בעוצמות האלה, אתן לא ראויות להיות שם'.

<דורית דוידוביץ בנט: הדיון הזה אומר את האמירה הזאת.

<דורית דוידוביץ בנט: אתם וכל המנגנונים הישנים והשמרנים של עולם הספורט במדינת ישראל לא ראויים, החל מהבחור החמוד ממפעל הפיס או הטוטו או וואט אבר - - -

<לירן אלרם: בחור חמוד, תודה.

<דורית דוידוביץ בנט: חמוד.

<דוד מלכא: את לא היית רוצה שהוא יגיד לך את זה.

<דורית דוידוביץ בנט: לא משנה, אומר את מה שהוא אומר, הוא לא הדירקטוריון, הוא מבצע החלטות, הוא אומר מה שהחוק אומר.

<דורית דוידוביץ בנט: צריך לעשות כאן פרישמיש מאוד גדול ולהגיד חבר'ה, מעכשיו התמונה השתנתה, הבנות רוצות להיות שחקניות מקצועיות, גידלנו אותן, הפכנו עולמות בשבילן, נסענו עד סוף העולם בשבילן, עשינו הכול כי האמונה הבסיסית שלי כאזרחית במדינת ישראל שאני מגדלת את הילדים שלי כשווים בין שווים.

<דורית דוידוביץ בנט: יש לי ילד אחד שמצייר ויש לי ילדה אחת שמשחקת כדורסל, אז מה?

<דורית דוידוביץ בנט: אני אגיד להם 'לא, לא, לא, תתהפכו, אתה תשחק כדורסל ואת תציירי', כי החברה בישראל לא יודעת לקבל את זה הפוך.

<דורית דוידוביץ בנט: אז אם אני כאזרחית והן כאזרחיות עתידיות, שאנחנו משלמי מסים ואזרחים חוקיים ועושים כל מה שצריך במדינת ישראל והכספים האלה, כן שיווק, לא שיווק, אלה כספים בסופו של דבר ציבוריים שקיבלו החלטות עם כותרות שהן כותרות מאוד מוגדרות למטרות של אותם אנשים שמנהלים את זה, זה צריך להשתנות מקצה לקצה ולהסיר את השלט הזה שהוא שקוף, רק מי שנתקל בו רואה.

עאידה תומא סלימאן: את מתכוונת למי שנתקלת בו.

<דורית דוידוביץ בנט: כן, לא נשים בספורט בגיל 18 ומעלה.

<דורית דוידוביץ בנט: זה פשוט מזעזע.

<דורית דוידוביץ בנט: במדינה דמוקרטית ערכית, מבחינה חברתית, לא ככה מגדלים את הדור הבא.

עאידה תומא סלימאן: מעניין.

עאידה תומא סלימאן: אמירה אחרונה.

עאידה תומא סלימאן: מר עמירם הלוי, יו"ר איגוד הכדורסל, בבקשה, אדוני.

<עמירם הלוי: אני יושב פה בכובעי כיושב ראש איגוד הכדורסל, אבל אני גם חבר בדירקטוריון של הטוטו.

<עמירם הלוי: מתוקף תפקידי, לא מתוקף אמונתי בהימורים בכלל.

<עמירם הלוי: אני חושב שאני יכול להצביע על הרעה החולה, מתי התחילה כל המהומה, זה היה בשבוע שאני נכנסתי לתפקידי בטוטו, לא בגללי, אני כבר קיבלתי את זה.

<עמירם הלוי: היו הסכמי שיווק והסכמי שיווק, אני אומר את זה גם כדירקטור במנהלת, אני חושב שהם לא צודקים, הם לא נכונים ומבחינתי צריך לבטל אותם, גם אם זה יקטין את ההכנסות של הטוטו.

<עמירם הלוי: ה-80 מיליון שקל, נכון, בזכותי, אני יכול להגיד, ירד הסכום מ-80 ל-57 מיליון, אבל זה עדיין לא נכון.

<עמירם הלוי: היום, דרך אגב, לטוטו אין שום סמכות להחליט כמעט על שום דבר.

<עמירם הלוי: הכול עובר למועצה הלאומית לספורט, הטוטו היום הוא מכשיר לגיוס הכספים, ההחלטות לגבי החלוקה הם בשולי השוליים שם.

<עמירם הלוי: אני עובד מול משרד הספורט ואני יודע ואני מכיר את הבעייתיות הזו של קביעת אמות המידה וכל הדברים האלה.

<עמירם הלוי: הממשלה פה עובדת לאט, לאט מדי.

<עמירם הלוי: לאט מאוד ולאט מדי.

<עמירם הלוי: מוכרחים לחסוך את הדיונים האלה בכל שנה ולקבוע אמות מידה קבועות שתדענה הקבוצות איך הן מתחילות את הליגה ואיך הן מסיימות את הליגה.

<עמירם הלוי: לכן פה הדבר החשוב ביותר הוא להפריד, אני לא יודע אם כולם באמת מודעים לבעייתיות הזה, של מצד אחד הקצבות, מצד שני הסכמי שיווק, אלה שני עולמות נפרדים.

<עמירם הלוי: להערכתי זה ייפתר רק בבג"צ.

עאידה תומא סלימאן: ובנימה אופטימית זו, ממש.

עאידה תומא סלימאן: אלי, בבקשה.

<אליהו רבי: שלום לכולם, שמי אלי רבי, אני מאמן כדורסל 25 שנה, אני נמצא פה אולי פעם שלישית או רביעית ואני זוכר שתמיד כשאני מגיע אני תמיד אומר שבעוד שלוש-ארבע שנים נשב וכנראה שתוכן הדברים יהיה זהה.

<אליהו רבי: אני מניח שלא תהיה פעם הבאה, זאת אומרת אם לא יימצא איזה שהוא פתרון וכאחד שמלווה את הליגה בימים היפים שלה, אני מניח שלא יהיה עוד מפגש, כי תוך שנה-שנתיים הליגה הזאת תיסגר.

<אליהו רבי: אני אומר את זה לצערי והלוואי שאני אתבדה.

<אליהו רבי: אני חושב שאיריס עושה עבודת קודש, אבל היא די באיזה שהוא מקום רוב הזמן מדברת עם עצמה, האנשים שהיא מדברת אליהם לא באמת אוהבים כדורסל נשים, לחלקם אולי יש זיקה וסימפתיה לנשים וחלקם לכדורסל - - -

עאידה תומא סלימאן: אבל לא ביחד.

<אליהו רבי: לא באמת לאנשים אכפת.

<אליהו רבי: זה ברמה של לשבת לפגישה ובזה זה מסתיים.

<אליהו רבי: אבל אני באמת מאחל לאיריס ולכל מי שפועל בליגה הצלחה גדולה בלגייס את הכסף, אני לא בטוח שאנשים יתאמצו כל כך לעשות את זה.

<אליהו רבי: תפיסת העולם שלי, אני חושב שהמדינה היא הריבון, ועם כל הכבוד שיש לי לאנשים בטוטו, למינהל הספורט, לאנשים האלה יש אחריות גם לגברים וגם לנשים.

<אליהו רבי: אז שלא ייתנו כסף, שפשוט יילכו הביתה.

<אליהו רבי: אם אנשים שבאיזה שהוא מקום המדינה מממנת אותם ונותנת להם שכר לא מסוגלים לדאוג לחלק, אולי אם הוא לא יותר גדול, לפחות חלק שווה מהעם, הם פשוט נכשלים בתפקיד שלהם ולא ממלאים את תפקידם.

<אליהו רבי: אני חושב שזה כן הכוח שלך לדאוג שהאנשים שלא מסוגלים לדאוג לאינטרסים של נשים, אני לא מדבר כרגע על כדורסל נשים, שפשוט לא יהיו בתפקיד.

<אליהו רבי: בסופו של דבר, עם כל המשפטים שאמר האדון הנכבד, אני יודע איך כספים מתחלקים, זה הכול קומבינות, זה הכול קשרים, זה מי שחזק יותר במועצות האלה מקבל תקציבים יותר גדולים ואם אנחנו כל הזמן נטמון את ראשנו בחול אז אנחנו תמיד נגיד את אותם משפטים ואותן סיסמאות.

<אליהו רבי: חובתנו כגופים ציבוריים לדאוג לאינטרסים של הנשים במדינת ישראל, כי בסופו של דבר החברה שלנו תצא ניזוקה מזה.

<אליהו רבי: ישנה אפשרות נוספת, במידה שיש לנו קושי מסוים, לבוא ופשוט לחלק כל מועצה לשתיים, שיהיה פורום שיטפל בנשים ויהיה פורום שיטפל בגברים.

<אליהו רבי: בואו נראה אז באיזה שהוא מקום, עם כל הקריטריונים וכל הפרת החוקים שמדברים עליהם, כי מסתבר שכשיש משברים בגברים פתאום מוצאים 30 מיליון, פתאום מוציאים 50 מיליון ופתאום יש חוקים אחרים.

<אליהו רבי: אמרה הגברת, ואני מאוד מכבד את מה שאת אומרת, זו בושה אפילו לדבר על זה, 800,000 שקל זה לא חצי משכורת של שחקן אחד בגברים ואנחנו מנסים פה לדבר על כספים שאמורים להפעיל ענף שלם.

<אליהו רבי: יש פה קבוצות שמימנו לאורך שנים רבות והביאו כבוד למדינת ישראל שלא פעילות היום, בגליל העליון, ברמלה, זו קבוצה שבעשור האחרון השקיעה 50 מיליון שקל בשכר לשחקנים ולמאמנים והיא התאיידה, היא לא קיימת היום.

<אליהו רבי: אני חושב שהפתרון הוא לא בלהביא רק כסף, אני מקווה מאוד שנצליח, אלא גם ב - - - פשוט להתחיל לנדנד כיסאות של כאלה שמתעלמים מנשים.

<אליהו רבי: תודה.

עאידה תומא סלימאן: תודה.

עאידה תומא סלימאן: רשומה גב' עמרית, מנהלת פרויקט אתנה, יש לך מה להוסיף?

<עמרית ינלוב עדן: כן.

<עמרית ינלוב עדן: דבר ראשון אני רוצה לומר שהאירועים של השנתיים האחרונות, שמצאו פתרון כפלסטר הם כמובן לא פתרון, מה שאיריס טוענת לעוולה בתקציב הנשים הוא כמובן נכון.

<עמרית ינלוב עדן: מה שקרה בשנתיים האחרונות, ואני רוצה גם להבהיר את הסוגיה הזאת ולמה אנחנו דנים ב-800,000 ₪, שזה באמת פירורים לעניים, זה משום שברגע שהפלסטר הזה עבר בתקציב, כדי לפתור את הבעיה למנהלת הליגה לפתיחת הליגה ולא נעשה מהלך מקדים לפתרון כולל של הסוגיה בתקצוב הקבוצות או בתקצוב המנהלת אז נכנסו לאיזה שהוא סחרור בתקציב שצריך לעבור דרך משרד הספורט על פי ההנחיות והרגולציה של משרד הספורט.

<עמרית ינלוב עדן: זאת הבעיה.

<עמרית ינלוב עדן: זה לא שמישהו עושה בכוונה במשרד הספורט שלא להעביר את ה-800,000.

<עמרית ינלוב עדן: הם נכנסו שם לבעיה אמיתית ברגולציה של המשרד, מה צריך להוכיח עבור נספח תקציבי.

<עמרית ינלוב עדן: אני חייבת להודות שאני חיה את זה ביום יום, זה לא משהו ייחודי שעמד מול המנהלת, זה לעצם הרעיון בפתרון הזמני.

<עמרית ינלוב עדן: לכן אני חושבת, אני שותפה לשולחן הזה, שאין יותר פתרונות זמניים.

<עמרית ינלוב עדן: הפתרון הזמני בשנתיים האחרונות, שעבר דרך תקציב אתנה בתקציב שינוי עמדות, הוא היה זמני ואיתו צריך לסיים.

<עמרית ינלוב עדן: הפתרון האמיתי צריך לבוא בשני תהליכים.

<עמרית ינלוב עדן: האחד זה בתהליך שדודו הזכיר אותו פה, וזה תהליך אל מול הוועדה הציבורית בתקציב קבוצות בליגת על, שהתקציב הבסיסי של הקבוצות יהיה לא ב-20% אלא פי כמה וכמה ממה שקיים היום, על מנת לאפשר בסיס לקבוצות בליגת על להתקיים ולא להגיע למצב שהן צריכות לרדת ליגה ובסוף הליגה נמצאת בעליבות רבה בשמונה קבוצות.

<עמרית ינלוב עדן: הדבר הנוסף, שלא הזכירו פה, שכל עוד קבוצה או שתי קבוצות לפחות בליגת על נשים לא תהיינה שותפות במשחקים ביורוקאפ או משחקים אחרים באירופה, שלא הזכירו פה מבחינת הקבוצות, זה גם בעיה מאוד רצינית.

<עמרית ינלוב עדן: זה תמיד הביצה או התרנגולת, מה בא קודם.

<עמרית ינלוב עדן: קבוצות ישראליות בנשים שלא ישחקו בחוץ ולא יהיו בחשיפה ציבורית מקטינות את היכולת של הליגה להיות מקצוענית, ואין סוף לגלגל הזה.

<עמרית ינלוב עדן: לכן צריך לעצור בנקודה מסוימת, האסטרטגיה של המשרד ומה שצריכים להוביל, בסופו של דבר אני תחת פיקוח המשרד ותקציב אתנה הוא תקציב פרויקט מוגדר, הוא לא מתקצב את ליגות העל ולכן הוא לא יכול - - - מושכים בשמיכה מפה זה גורע משם, התקציב של פרויקט אתנה נמצא בתוך תכנית רב שנתית שלא מתקצבת את ליגות העל.

<עמרית ינלוב עדן: התקציב של ליגות העל צריך לבוא בתקציב של רגולציה.

<עמרית ינלוב עדן: אני יכולה לומר שלפחות ממה שביקשו ממני להביא למועצה הלאומית, הנושא הזה בטיפול ואנחנו נעשה כמיטב יכולתנו לסדר את זה.

<איריס שטרק: אנחנו סיפקנו את כל החומרים שביקשתם.

עאידה תומא סלימאן: תודה.

עאידה תומא סלימאן: קודם כל אני מודה לכולם על ההשתתפות בדיון, יכול להיות שאנחנו יוצאים בלי להצביע קונקרטית איך מעבירים לכם מחר את הכסף, אבל חשיבות הדיון היא באמירה מאוד ברורה שלקראת הסיום נאמרה יותר בקול רם, שהמצב של ליגת העל לא סובל עוד פתרונות זמניים ויכול להיות שאנחנו ההזדמנות האחרונה כדי להציל את המצב ומשם נובעת החשיבות של הדיון הזה.

עאידה תומא סלימאן: אנחנו עומדים או עומדות בפני מצב שיכול להוות קריסה טוטאלית של הענף הזה וזו אמירה מאוד קשה אם דבר כזה יקרה, זאת אמירה פוליטית מאוד קשה שמעידה על פניה של גם המדינה וגם החברה.

עאידה תומא סלימאן: ואני אומרת את זה כי אין להתעלם מהאחריות של המדינה דרך האחריות של המשרד לתרבות וספורט.

עאידה תומא סלימאן: זה התפקיד שלכם, זאת האחריות שלכם, בשביל זה יש משרד ובשביל זה קם המשרד והתפקיד שלו, על כל עובדיו ועל כתפי מי שעומדת בראשו, זה לשמור על האינטרס שיהיו ענפי ספורט מגוונים ולהתייחס אליהם בשוויוניות, דבר שלא קורה.

עאידה תומא סלימאן: מה ששמעתי היום, תגידו זה תקציב שבא מהמועצה - - - אתם יודעים מה?

עאידה תומא סלימאן: כשדיברתם אני לקחתי את ניירות הפירמה וחיפשתי, המשרד מדבר כאילו המועצה הלאומית לספורט זה עולם אחר לגמרי.

עאידה תומא סלימאן: זה תחת האחריות של המשרד, זה חלק מהאחריות של המשרד, אתם אחראים על העבודה שלהם ואיך מבצעים את העבודה שלהם בדיוק כמו שאתם אחראים על אתנה.

<איריס שטרק: ועל הטוטו.

עאידה תומא סלימאן: ההחלטה הפוליטית המדינית של המשרד מחייבת את כולם.

עאידה תומא סלימאן: מה זה צריך להיות?

עאידה תומא סלימאן: אני הרגשתי שכאילו יש שתי מדינות ויש שני תקציבים נפרדים ואחד לא יכול להגיד לשני מה כן לעשות.

עאידה תומא סלימאן: לא, אתם יכולים ואתם יכולים להתחיל.

עאידה תומא סלימאן: אני פונה עכשיו ואני אפנה לשרה לתרבות וספורט שתיקח את עצם האחריות על הנושא הזה כפרויקט אישי, כמו שהיא יודעת לקחת נושאים אחרים, שיכול להיות שאני מסכימה איתם ויכול להיות שאני לא מסכימה איתם, אבל אני מודה שכשהיא רוצה משהו וכשהיא שמה לעצמה מטרה היא יודעת לאכוף את זה.

עאידה תומא סלימאן: אז אני זורקת לפתחה את האחריות על מניעת קריסת ענף הספורט הזה וליגת העל של הנשים, וזה רק באחריות שלה.

עאידה תומא סלימאן: אם יקרה משהו לליגת העל, זה יהיה באחריות של המשרד ולא באחריות של אף אחד אחר.

עאידה תומא סלימאן: אני קוראת גם כן לשנות את אחוז ההעדפה המתקנת בתקצוב של המשרד לליגת העל.

עאידה תומא סלימאן: זה המקור אולי היחידי שיכול לתת פוש התחלתי.

עאידה תומא סלימאן: הדבר השני, בחלוקת התקציב של המועצה צריך למצוא את הדרך כדי להגיע למטרה האחרונה שאומרת שנותנים תעדוף לענף הספורט הזה כדי להעמיד אותו על הרגליים, כדי שיוכל להשתתף בחו"ל וכדי שיוכל להתקיים בכבוד והשחקניות יוכלו להתקיים מזה בכבוד וכדי לתרום לשגשוג הענף הזה.

עאידה תומא סלימאן: הרי בסופו של דבר האחריות של משרד היא לא רק לקבע מצב קיים, אלא לעבוד על פיתוח המצב באופן כללי.

עאידה תומא סלימאן: אני ארצה לדעת מתי תהיה לכם, ובתשובה רשמית לוועדה, תכנית אסטרטגית לשנה הבאה והתקצוב לשנה הבאה לליגת העל, כדי שיוכלו לדעת איך הן מתנהלות לקראת העונה הבאה.

עאידה תומא סלימאן: אני לא יודעת מה יקרה בבג"צ, אני לא יודעת מתי יסתיים הבג"צ, אבל בינתיים יש מטרה אחת, לשמור על ליגת העל שתתקיים עד שינצחו בבג"צ הזה.

עאידה תומא סלימאן: אני אעמוד לרשות

עאידה תומא סלימאן: כם כמו שעמדתי מחודש מרץ עד היום ואני מקווה שכולנו נצליח.

עאידה תומא סלימאן: תודה.